hotchpotch/miracl-hf-unified huggingface dataset:
కంప్యూటర్ డిక్షనరీ (ఇంగ్లీషు - తెలుగు)
Abacus : లెక్కలు చేయటానికి ఉపయోగించిన మొట్ట మొదటి సాధనం. తీగల (కడ్డీల) మీద పూసలను కదుపుట ద్వారా లెక్కలు చేస్తారు. దీనిని మొట్టమొదట చైనీయులు ఉపయోగించారు. ఇది చెక్కతో చేయబడి ఉంటుంది.
Access : హార్డ్ డిస్కు లాంటి Storage Devices నుండి కావలసిన డేటాను పొందుట; నెట్ వర్కింగ్ విధానంలో Networking Serverతో అనుసంధానించబడుట.
Accriditated Centre : అధికారంగా గుర్తింపు పొందిన శిక్షణా సంస్థ.
Access Time : ప్లాపీడిస్కుల నుండి, హార్డ్ డిస్కుల నుండి డేటాను పొందటానికి పట్టే సమయం, దీనిని మిల్లీ సెకండ్లలో కొలుస్తారు. Access Time ఎంత తక్కువగా ఉంటే ఆ పరికరం నుండి అంత త్వరగా డేటాను పొందగలము.
Acronym : రెండు లేదా అంతకంటె ఎక్కువ పదాల నుండి కొన్ని అక్షరాలను తీసుకొని ఉచ్ఛరించుటకు అనుకూలంగా ఉండేలా చిన్నపదం తయారు చేస్తారు. ఇలాంటి వాటిని Acronyms (ఎక్రోనిమ్స్) అంటారు. ఉదాహరణకు Dos అనే ఎక్రోనిమ్ Disk Operating System అనే మూడు పదములలోని తొలి అక్షరములను కలుపగా ఏర్పడినది.
Active Partition : హార్డ్ డిస్కును, రెండు లేక అంత కంటే ఎక్కువ భాగాలు చేసినప్పుడు ఆపరేటింగ్ సిస్టం ఉన్న భాగాన్ని Active Partition అంటారు. ఒక హార్డ్ డిస్కుకు ఒక Active Partition మాత్రమే ఉంటుంది.
Active Window : Windows లో పనిచేసేటప్పుడు ఒకేసారి నాలుగయిదు విండోలు ఓపెన్ చేసి ఉంచుకోవచ్చు. ఇలాంటప్పుడు ఏ విండో టైటిల్ బార్ (Title Bar) హైలెట్ చేయబడిందో (మిగిలిన వాటి కంటే నలుపు చేయబడిందో) దానిని Active Window అంటారు. మనం ఇచ్చే ఇన్‍పుట్ అంతా ఈ యాక్టీవ్ విండోలో చేరుతుంది.
ADA : ప్రపంచంలోని తొలి ప్రోగ్రామర్ ఆడా లవ్ లేస్ పేరు మీద రూపొందిన కంప్యూటర్ లాంగ్వేజీ.
ADC : (Analog to Digital Convertor) : ఎనలాగ్ సిగ్నల్స్ ని డిజిటల్ సిగ్నల్స్ గా మార్చే పరికరమును A-D Converter అంటారు. సాధారణ అవసరాలకు మనం వాడేవన్నీ డిజిటల్ కంప్యూటర్లు కనుక ఇవి డిజిటల్ సిగ్నల్స్ న్ మాత్రమే తీసుకుంటాయి. అందువలన కంప్యూటర్ కు ఎనలాగ్ సిగ్నల్స్ అందించాలంటే ముందు ఎన్ లాగ్ సిగ్నల్స్ ను డిజిటల్ సిగ్నల్స్ గా మార్చి మాత్రమే అందించాలి. ఎనలాగ్ సిగ్నల్స్ ను డిజిటల్ సిగ్నల్స్ గాను, డిజిటల్ సిగ్నల్స్ ను ఎనలాగ్ సిగ్నల్స్ గాను మార్చటానికి మోడెంను ఉపయోగిస్తారు.
Address : ఒక ఊరిలోని ప్రతి ఇంటిని సులువుగా గుర్తించుటకు ఎలాగయితే వేరువేరు ఇంటి నంబర్లు ఇస్తామో అలాగే కంప్యూటర్ మెమరీలో దాచాలనుకునే ప్రతి ఫైలుకు ఒక అడ్రస్ ఉంటుంది. కాబట్టి మెమరీలోని విషయాలను వెంటనే పొందగలుగుచున్నాము; అలాగే ప్రైమరీ మెమరీలోని ప్రతి "మెమరీసెల్"కు కూడా అడ్రస్ ఉంటుంది.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
భారతదేశ ప్రభుత్వ సెలవు దినాలు-2013
ప్రభుత్వ సెలవు దినాలు అదేశం ప్రకారం సెలవు దినాల వివరాలు: 
ప్రతి ఆదివారం మరియు శనివారం సెలవు. దేశ వ్యాప్తంగా అమలయ్యే మిగతా 14 సెలవు దినాలుఈ క్రింది కేలండర్లో తేదీ తరువాత నక్షత్ర గుర్తుతో గుర్తించడమైనది. ఇవికాక, ఇంకా మూడు రోజుల స్థానికసంస్కృతి తగినవిధంగా స్థానిక కేంద్ర ఉద్యోగుల సమితి నిర్ణయిస్తుంది.
మానవహారం
మానవులు ఒకరి చేతులు ఒకరు పట్టుకొని ఒక పెద్ద హారం వలె ఏర్పడటాన్ని మానవహారం అంటారు. మానవులు సంఘటితంగా తమ మనోభావాలను తెలియజేయడానికి, ఏదైనా సంఘటనలపై నిరసనలు తెలియజేయడానికి అనేక మంది మానవులు చైన్ లింకులు వలె ఒకరి చేతులు ఒకరు పట్టుకొని ఒక పెద్ద హారం వలె ఏర్పడి తమ సందేశాలను సమాజానికి తెలియజేస్తారు.
ఆంధ్రప్రదేశ్ గ్రామీణాభివృద్ధి అకాడమీ
ఆంధ్ర ప్రదేశ్ గ్రామీణాభివృద్ధి అకాడమీ(AP Academy for Rural Development) అనునది, ఆంధ్ర ప్రదేశ్ ప్రభుత్వంచే స్థాపించబడిన స్వయంప్రతిపత్తి గల సంస్థ.. దీని ఆధ్వర్యంలో అభివృద్ధి అధ్యయనాల కేంద్రం (Centre for Development Studies) లాభాపేక్షరహిత సంస్థ 2001 లో ప్రారంభించారు.
వృత్త వైశాల్యం
వృత్తములో గల స్థల పరిమాణాన్ని వృత్త వైశాల్యం అంటారు. లేదా వృత్తం ఆక్రమించు స్థల పరిమాణం. దీనిని చదరపు యూనిట్లలో కొలుస్తారు.
ఒక సమతలంలోని ఇవ్వబడిన ఒక బిందువు నుండి సమాన దూరంలో ఉన్న బిందువుల సమితిని వృత్తము అంటారు.అనగా ఒక స్థిర బిందువు నుండి సమాన దూరంలో గల బిందు పథం.
ఒక వృత్తంలో కేంద్రంగుండా పోవు జ్యాను వ్యాసము అంటారు.వృత్తము పై గల ఏదేని బిందువునుండి వృత్త కేంద్రమునకు గల దూరాన్ని వృత్త వ్యాసార్థం అంటారు.
సాధారణంగా వృత్త పరిధి మరియు వృత్త వ్యాసము మధ్య గల సంబంధం స్థిరంగా ఉంటుంది. దీని విలువ సుమారు 22/7 ఉంటుదని అంచనా.
7 యూనిట్లు వ్యాసము గల వృత్తం యొక్క పరిధి సుమారు 22 యూనిట్లు ఉండును. అదే విధంగా 14 యూనిట్లు వ్యాసము గల వృత్తం యొక్క పరిధి 44 యునిట్లు ఉండును. అందువలన వృత్త పరిధి, వ్యాసము ల నిష్పత్తి ఎల్లపుడూ స్థిరంగా ఉంటుంది. ఈ స్థిర సంఖ్యను గ్రీకు అక్షరమైన ఫై (π) తో సూచిస్తారు. దీని విలువ సుమారు 3.14... ఉంటుంది.
వృత్తము యొక్క మొత్తం పొడవును వృత్తం చుట్టుకొలత లేదా వృత్త పరిధి అంటారు. దీనిని ఆంగ్లంలో "circumference" అంటారు.ఈ పరిధి వృత్త వ్యాసానికి "ఫై" రెట్లుంటుంది.
ఒక వృత్తాకార అట్ట ముక్కను తీసుకొని దాని వ్యాసార్థాల వెంబడి అనేక ముక్కలుగా పటంలో చూపబడినట్లు కత్తిరించాలి. ఆ కత్తిరించిన ముక్కలు సెక్టరు ఆకారంలో ఉంటాయి.మొదటి పటంలో వృత్త పరిధి ఎరుపు రంగుగా చూపబడింది. వ్యాసార్థములు నీలం రంగుగా చూపబడింది. ఈ ముక్కలను తారుమారుచేస్తూ అన్నిముక్కలను పేర్చినట్లయితే అది రెండవ పటంలో చూపబడినట్లు దీర్థ చతురస్రంగా మారుతుంది. యిపుడు మొదటి పటంలో గల వృత్త వైశాల్యము రెండవ పటంలో దీర్ఘచతురస్ర వైశాల్యమునకు సమానమవుతుంది. ఇపుడు దీర్ఘ చతురస్ర పొడవు మొదటి పటంలో గల వృత్త పరిధిలో సగం ఉంటుంది.అనగా పటంలో చూపబడిన ఎరుపు రంగు రేఖ పొడవు 2πr కావున దానిలో సగభాగం πr అగును ఇది దీర్ఘ చతురస్ర పొడవు అగును. అదేవిధంగా దీర్ఘ చతురస్ర వెడల్పు మొదటి పటంలోని వృత్త వ్యాసార్థానికి సమానం. అందువలన దీర్ఘ చతురస్ర వెడల్పు r యూనిట్లు అవుతుంది. దీర్ఘ చతురస్ర వైశాల్యం పొదవు, వెడల్పుల లబ్ధం కావున πr మరియు r ల లబ్ధం πr అవుతుంది. ఇది వృత్త వైశాల్యమునకు సమానమవుతుంది.
త్రిభుజ సంఖ్య
త్రిభుజ సంఖ్య అనగా ఒక సమబాహు త్రిభుజం యేర్పరచుటకు కావలసిన వస్తువుల సంఖ్య. "1" అను సంఖ్య త్రిభుజ సంఖ్య. రెండు వస్తువులు భుజంగా గల త్రిభుజం యేర్పరచాలంటే మూడు వస్తువులు కావాలి. అందువలన "3" త్రిభుజ సంఖ్య. మూడు వస్తువులు భుజంగా గల సమబాహు త్రిభుజం యేర్పరచాలంటే ఆరు వస్తువులు కావాలి. అందువలన "6" త్రిభుజ సంఖ్య అవుతుంది. అదేవిధంగా "n" వస్తువులు గల సమబాహు త్రిభుజం కావాలంటే "n" మరియు దాని తర్వాత సంఖ్య "n+1" లబ్దంలో సగ భాగము త్రిభుజ సంఖ్య అవుతుంది. పటంలో వివిధ త్రిభుజ సంఖ్యలను చూపడం జరిగినది.
కొన్ని త్రిభుజ సంఖ్యలను దిగువనీయబడినవి:
త్రిభుజ సంఖ్యను ఈ క్రింది సూత్రం ద్వారా గణన చేయవచ్చు.
where formula_2 is a binomial coefficient. It represents the number of distinct pairs that can be selected from "n" + 1 objects, and it is read aloud as "n plus one choose two".
The triangular number "T" solves the "handshake problem" of counting the number of handshakes if each person in a room full of "n" + 1 total people shakes hands once with each other person. In other words, the solution to the handshake problem of "n" people is "T".
Triangle numbers are the additive analog of the factorials, which are the "products" of integers from 1 to n.
The number of line segments between closest pairs of dots in the triangle can be represented with the following recurrence relation:
formula_3
In the limit, the ratio between the two numbers, dots and line segments is
formula_4
గోగుగింజల నూనె
గోగు మొక్క మాల్వేలిస్ వర్గంలో, మాల్వేసి కుటుంబానికి, హైబిస్కస్ ప్రజాతికి చెందినది. వృక్షశాస్త్రనామము "హైబిస్కస్ శాబ్డారిఫ్ఫా" "(Hibiscus sabdariffa Linn)".మొరియొకటి "హైబిస్కస్ కన్నాబినస్" "(Hibiscus cannabinus)" .ఒకరకం గోగును ఆకుకూరకై పెంచెదరు. దీని ఆకు పుల్లని రుచితొ వుండి కూరలలో వేయుటకు, పచ్చళ్ళు చేయుటకు వాడెదరు. రెండోరకమును గోగునారకై పెంచెదరు.కూరగొగుకన్న నారగోగు ఎత్తుగా, ఏపుగా పెరుగును.నారగోగునుండి గింజలను సేకరించు వీలున్నది. నారగోగు మొక్కనుండి తీసిన నారనుండి జనపనార వలె గోనెసంచులు, తాళ్ళు తయారు చేయుదురు. అలాగే గోగువిత్తనాల నుండి నూనెను కూడా తీయవచ్చును. ఈ నూనెను వంటనూనెగా, సాలాడు నూనెగా, సబ్బులతయారిలో ఉపయోగిస్తారు. గోగును ఆంగ్లంలో Deccan hemp అనిపిలుస్తారు.ఆంధ్ర ప్రదేశ్, పశ్చిమ బెంగాల్, బీహరు, మహారాష్ట్ర, కర్నాటక, మరియు ఒడిస్సా.
కన్నాబినస్ రకానికిచెందిన గోగుగింజలు బ్రౌన్‍రంగులో లేదా వెలిసిన పచ్చరంగులో వుండును. శబ్డారిఫా మొక్కగింజలు బ్రౌన్ లేదా పింకురంగులో వుండును. గింజలుమూడుపలకలుగా (Tetrahedral) వుండును.గింజలో 19-21% నూనె వుండును. ఎక్సుపెల్లరు యంత్రాల ద్వారనయినచో 12-13% వరకు రికవరివచ్చును.కేకులో6-8% నూనెవుండిపోవును. కేకులోనినూనెను సాల్వెంట్‍ప్లాంట్ ద్వారా తీయుదురు.
గోగుగింజలో వుండు పదార్ధాలు 
గింజల పైపొట్టు (Hull) మొదటను డెకార్టికేటరుల ద్వారాతొలగించి, లేదా నేరుగా విత్తనాలను నీటిఆవిరి (Steam) ద్వారా ఉడికించి (cooking) నూనెయంత్రాల (Expellers) ద్వారా నూనెతీస్తారు ఎక్సుపెల్లరుల ద్వారా తీయగావచ్చిన నూనె బ్రౌన్‍ఛాయతో కూడిన పసుపురంగులో వుండును.కేకులో మిగిలివున్న నూనెను సాల్వెంట్‍ప్లాంట్‍లో ఆడించి తీయుదురు. నూనెలో మాములు కొవ్వు ఆమ్లాలతో పాటుగా సైక్లొప్రెన్ (cycloprene) లు, కొవ్వుఆమ్లాలను పోలిన (Eproxy) ఆమ్లాలను కూడా కొంచెం కల్గివుండును.
గోగుగింజల నూనెలోవుండు కొవ్వు ఆమ్లాలు
గోగుగింజల నూనె భౌతిక లక్షణాలు
పస్తుతం సబ్బుల తయారి మరియు కొవ్వు ఆంమ్లాల తయారిలో.మునుముందు ఈనూనె వినియోగం, ప్రయోజనాలు పెరుగవచ్చును.
ఫకీరాబాద్ (నవీపేట్)
ఫకీరాబాద్, నిజామాబాదు జిల్లా, నవీపేట్ మండలానికి చెందిన గ్రామము
మొదటి ప్రపంచ తెలుగు మహాసభలు
ప్రపంచ తెలుగు మహాసభలను మొదటిసారిగా ఆంధ్ర ప్రదేశ్ రాష్ట్ర ప్రభుత్వం 1975 సంవత్సరం నిర్వహించింది. ఈ సందర్భంగా తెలుగు భాషా, సంస్కృతుల అభివృద్ధి లక్ష్యంగా ఆంధ్రప్రదేశ్ ప్రభుత్వము 1975ను తెలుగు సాంస్కృతిక సంవత్సరంగా నిర్ణయించారు. ఇవి ఉగాది పర్వదినాలలో ఏప్రిల్ 12 నుండి 18 వరకు లాల్ బహదూర్ స్టేడియంలో ఘనంగా జరిగాయి. ప్రారంభసభకు మా తెలుగు తల్లికి మల్లె పూదండ ప్రార్థనగీతాన్ని పాడేందుకు లండన్ నుండి టంగుటూరి సూర్యకుమారిని ప్రత్యేకంగా పిలిపించారు. ఈ సభలకు ప్రతిరోజు సుమారు లక్ష మంది ప్రజలు వచ్చివుంటారని అంచనా.
వివిధ సదస్సులు నాగార్జున పీఠంలో ప్రతిరోజు 8 గంటల చొప్పున దాదాపు 40 గంటల సేపు జరిగాయి. 28 వివిధ అంశాలకు చెందిన సుమారు 100 వ్యాసాలు సమర్పించబడ్డాయి. దాదాపు 1500 మంది ఈ గోష్ఠులలో పాల్గొన్నారు.
శ్రీకృష్ణదేవరాయల దర్బారులో ప్రతిరాత్రి 10 గంటలసేపు వివిధ సాంస్కృతిక ప్రదర్శనలు ఏర్పాటుచేశారు. ప్రతిరోజు 12-15 దాకా మొత్తం సుమారు 100 కార్యక్రమాలు ఆహూతుల్ని అలరించాయి. ప్రతిరోజు సుమారు 2 లక్షల మంది ప్రజలు వీటిని తిలకించారు.
వోల్టు
విద్యుత్ పొటెన్షియల్కు ప్రమాణం వోల్టు. విద్యుత్ పొటెన్షియల్ ను కొలవడానికి వోల్టు మీటరు ఉపయోగిస్తారు.
కులాం ధనావేశాన్ని ఒక బిందువు నుండి మరో బిందువుకు త్వరణము లేకుండా విద్యుత్ క్షేత్రమునకు వ్యతిరేకంగా చేర్చడానికి, ఒక జౌలు పని వినియోగిస్తే, ఆ రెండు బిందువుల మధ్య పొటెన్షియల్ భేదం ఒక వోల్టు ఉంటుందని అంటాము. విద్యుత్ జనకం యొక్క పొటెన్షియల్ భేదాన్ని "వోల్టేజి" అంటారు.
విద్యుచ్ఛాలక బలం
ఎలక్ట్రాన్లను అధిక పొటెన్షియల్ గల బిందువు వైపుకి తరలించటానికి విద్యుత్ ఘటం చేయు పనిని "విద్యుచ్ఛాలక బలం" అంటారు. దీనిని ఆంగ్లంలో (e.m.f) గా సూచిస్తారు. దీనిని వోల్టులలో కొలుస్తారు.
పొటెన్షియల్
ఏకైక ధనాత్మక ఆవేశాన్ని అనంత దూరం నుండి అంతరాళంలో ఒక బిందువు వద్దకు త్వరణం లేకుండా విద్యుత్ క్షేత్రమునకు వ్యతిరేకంగా తీసుకొని రావడానికి వినియోగించే పని ఆ బిందువు వద్ద పొటెన్షియల్ అవుతుంది. దీనిని వోల్టు లలో కొలుస్తారు. రెండు బిందువుల మధ్య పొటెన్షియల్ భేదం కనుగొనుటకు వాడే పరికరం "వోల్టు మీటరు" 
అంతరాళంలో A, B అనే రెండు బిందువులు వరుసగా V, V అనే పొటెన్షియల్ లను కలిగి ఉన్నాయనుకొందాం. ఇందులో ఒకటి ధనాత్మకమైనది వేరొకటి ఋణాత్మకమైనది కావచ్చు. దీనివలన A, B ల మధ్య పొటెన్షియల్ భేదం ఉన్నదని తెలియుచున్నది. వాహకంలో A చివర ధనాత్మకమైనది మరియు B చివర ఋణాత్మకమైనది అయినపుడు అనంత దూరం నుండి ఏకైన ధనావేశాన్ని A బిందువు వద్దకు తీసుకు రావడానికి అచ్చట ధనావేశం ఉన్నందువల్ల వికర్షణకు వ్యతిరేకంగా తీసుకు రావడానికి ఎక్కు వ పని చేయాలి. అందువల్ల A బిందువు వద్ద ఎక్కువ పొటెన్షియల్ ఉంటుంది. B అనే బిందువు ఋణాత్మకమైనది కావున ఏకైన ధనావేశాన్ని ఆ బిందువు వద్దకు తీసుకు రావడానికి ఆకర్షణ కారణంగా పని తక్కువ అవుతుంది. అందువలన B బిందువు వద్ద తక్కువ పొటెన్షియల్ ఉంటుంది. అందువలన విద్యుత్ ప్రవాహం A బిందువు నుండి B బిందువుకు ప్రవహిస్తుంది. దీనిని బట్టి ఎలక్ట్రాన్ లు తక్కువ గల A బిందువు వద్ద ఎక్కువ పొటెన్షియల్ మరియు ఎలక్ట్రాన్ లు ఎక్కువగా గల B అనే బిందువు వద్ద తక్కువ పొటెన్షియల్ అని తెలుస్తుంది. అనగా విద్యుత్ A నుండి B కి ప్రవహిస్తే ఎలక్ట్రాన్ల ప్రవాహం B నుండి A కు ఉంటుంది. సాంప్రదాయక ధనావేశ దిశను విద్యుత్ ప్రవాహ దిశగా తీసుకుంటాము.
రెండవ ప్రపంచ తెలుగు మహాసభలు
ఈ సందర్భంగా అంతర్జాతీయ తెలుగు సంస్థ ఒక ప్రత్యేక సంచికను ప్రచురించింది.
2వ ప్రపంచ తెలుగు మహాసభలు 1981 ప్రత్యేక సంచిక
ఈ ప్రత్యేక సంచిక 1981 లో జరిగిన రెండవ ప్రపంచ తెలుగు మహాసభల సందర్భంగా అంతర్జాతీయ తెలుగు సంస్థ ప్రచురించినది.
ఒడిసలు నూనె
ఒడిసలు లేదా ఆంగ్లంలో "Niger seed "అని పిలువబడే ఈమొక్కను నూనె గింజలకై సాగు చేస్తున్నారు. ఈమొక్క "ఆస్టరేసి కుటుంబానికి చెందినది.ప్రజాతి "గజొటియ "(guizotia). వృక్షశాస్త్రనామము:" గజోటియ అబ్సైస్సినిక (guizotia abyssinica) ".ఈమొక్క పుట్టుక స్థానం ఇథోఫియగా భావిస్తున్నారు. తెలుగులో వెర్రి నువ్వులు లేదా ఒడిసలు/ఒలిసలు .ఆంధ్ర ప్రదేశ్‍లో విజయనగరం, శ్రీకాకుళం ప్రాంతంలో ఈపంటను బాగా సాగుచేస్తారు. ఒలిసలు మొక్క యొక్క మొదటి పుట్టుక స్థానం ఆఫ్రికాలోని ఇథియోపియాప్రాంతం"
అంతియే కాకుండగా ఇతరదేశాలలో nyger, Ingaseed, Blackseed, మరియు Noog/Nug కూడా పిలుస్తారు.
భారతదేశంలో పంటసాగుచేయు రాష్ట్రాలు:కర్నాటక, మధ్యప్రదేశ్, మహారాష్ట్ర, మరియు ఒడిషా/ఒడిస్సా .
విదేశాలలో ఈపంట సాగుచేయు దేశాలు: ఇథియోపియా, జర్మన్, వెస్ట్ ఇండియన్, బ్రెజిల్, మెక్సికో, చీనా, నేపాలు, మయన్మార్,
నల్లభూములు, తేమనిలుపుకొను భూములు ఈపంటకు అనుకూలం. కనీసవర్షపాతం1000-120మి.మీ, వుండాలి. కొండవాలులలోని రాతి నేలలలో కూడా పండించ వచ్చును. ఖరీఫ్‍సీజనులో జూన్-అగస్టు నెలలలో, రబీఅయినచో సెప్టెంబరు-నవంబరు నెలల్లొ విత్తాలి. పంట ఖరీఫులో నవంబరు-డిసెంబరులలో, రబీఅయినచో ఫిభ్రవరి-ఏప్రిలులలో కోతకొచ్చును. గింజ దిగుబడి సాధారణంగా హెక్టారుకు 300-400 కిలోలు వచ్చును. సాగువిధానాన్నిబట్టి 600 కిలోలవరకు దిగుబడి పొందవచ్చును. ఒడిసలు/ఒలిసలు గింజలు చూచుటకు పొద్దుతిరుగు గింజలను పోలి నల్లగావుండి, చిన్నవిగా వుండును.గింజ 4 నుండి 7మి.మీ. పొడవుండును. గింజపై మందమైన పొరవుండును.గింజలో30-32% వరకు నూనెవుండును. పంటకాలం రకాన్నిబట్టి 80రోజులనుండి 145 రోజులుండును. కర్నాటకలో 'No-16 (పంట కాలం120దినాలు, No-24 (పంటకాలం120-125 రోజులు) ;మధ్యప్రదేశ్‍లో No-5 (పంటకాలం90రోజులు, N-87 (పంట కాలం80 రోజులు) ;మహరాష్ట్రలో Niger-b (115-120 దయ్స్) ;ఒడిస్సాలో GA.2, GA.10 (135-145రోజులు) సాగుచేయుదురు.
ఒడిసలు/ఒలిసలు గింజలోని సమ్మేళనాలు 
నూనెలో ఏక బంధ ,బహుబంధ అసంతృప్త కొవ్వుఆమ్లాలైన ఒలిక్ మరియు లినొలిక్ కొవ్వుఆమ్లాలు అధికశాతంలోవున్నాయి. ఈనూనె సెమి డ్రైయింగ్ నూనె. పాలిపోయిన పసుపు లేదా ఆరేంజి వర్ణంలో వుండును. మంచిరుచి మరియు వాసన కలిగివుండును. తాజాగింజలనుండి తీసిన తాజానూనెలో ఫ్రీఫ్యాటి ఆమ్లాల శాతంకూడా అల్పంగా వుండి, ఫిల్టరు తరువాత నేరుగా వంటనూనెగా వినియోగించవచ్చును. నూనెలో బహు ద్విబంధాలున్న లినొలిక్ కొవ్వు ఆమ్లాలు 80% మించివున్నందున, నూనెను ఎక్కువకాలం నిల్వవుంచిన పాడై పోవును. ఒలిసలు నూనె గుణాలలో, కొవ్వు ఆమ్లాలశాతంలో పొద్దు తిరుగుడు నూనెకు దగ్గరిగా వుండును. ఆలివ్ నూనెకు ప్రత్యాయముగా కూడా వాడవచ్చును. ప్రపంచంలో ఉత్పత్తి అవుతున్న ఒడిసలు/ఒలిసలు నూనెలో 50% ఈథోపియాలోను, భారతదేశంలో 3-5% వరకు ఉత్పత్తి అవుతున్నది
ఒలిసలు/ఒడిసలు నూనెలోని కొవ్వు ఆమ్లాల శాతం
శుద్ధిచేసిన ఒలిసలు నూనె ( Refined) యొక్క భౌతికలక్షణాల విలువలు
హైడ్రోమీటర్
హైడ్రోమీటర్ ను ద్రవముల విశిష్టగురుత్వము కనుగొనుటకు ఉపయోగిస్తారు.అనగా ద్రవముల సాపేక్ష సాంద్రతను కనుగొనుటకు ఉపయోగిస్తారు.
ఇది సాధారణంగా స్థూపాకారపు కాడ కలిగి ఉంటుంది. దీని క్రింది భాగములో పాదరసం లేదా సీసముతో నిండియున్న బల్బు ఉంటుంది. కాడపై ఒక స్కేలు క్రమాంకనం చేయబడి ఉంటుంది. ఈ పరికరం ద్రవంలో నిలువుగా తేలియాడుతున్నట్లు ఉంటుంది. ఈ పరికరమును ఏ ద్రవం విశిష్ట గురుత్వం కనుగొనాలనుకుంటున్నామో దానిలో ఉంచినపుడు అది కొంత వరకు మునిగి కొంత భాగం తేలుతుంది. ద్రవం యొక్క తలం హైడ్రోమీటరులో ఏ భాగమును తాకుతుందో ఆ విభాగము ఆ ద్రవం యొక్క విశిష్ట గురుత్వం అవుతుంది.
ఈ పరికరం ఆర్కిమెడిస్ సూత్రం ఆధారంగా పనిచేస్తుంది. అనగా ఆర్కిమెడిస్ సూత్రం ప్రకారం ఒక వస్తువు ద్రవంలో పూర్తిగా మునిగినపుడు వస్తువుపై కలుగజెయబడిన ఊర్థ్వ ఒత్తిడి ఆ వస్తువు కోల్పోయిన ద్రవ భారవుతో సమానంగా ఉంటుంది.
గణితంలో తమాషాలు
సంఖ్యా మానంలో మనం కొన్ని స్థానవిలువలను మాత్రమే నేర్చుకుంటాం. సంఖ్యామానంలో అతి పెద్ద సంఖ్యలు గూడా ఉంటాయి.ఒకట్లు గలిగిన గుణకారంలో లబ్ధం యొక్క అమరిక
ప్రతిసారి లబ్ధంలో ఎనిమిదులు వచ్చే అమరిక
12345679 ను 9 యొక్క గుణిజాలచే గుణిస్తే వచ్చే లబ్ధాల అమరిక
12345679 ను 8చే గుణిస్తే వచ్చే లబ్ధ అమరిక
గూగోల్ ప్లెక్స్
గూగోల్ ప్లెక్స్ అనునది ఒక సంఖ్య దీనిని 10, లేదా. formula_1. అని వ్రాస్తారు.
1 తర్వాత గూగోల్ సున్నాలు చేర్చిన సంఖ్య. ఈ సంఖ్యను పూర్తిగా రాయాలంటే భూమికి,చంద్రునికి మధ్య దూరం చాలదు. దీనిని బట్టి ఊహించవచ్చు ఈ సంఖ్య ఎంత పెద్దదో!
ఆంగ్ల సంఖ్యామానం లో స్థానవిలువలు
ఆంగ్ల సంఖ్యామానంలో మనకు కొన్ని స్థానవిలువలు మాత్రమే తెలుసు. మరికొన్ని స్థాన విలువలను ఈ క్రింది పట్టిక లో చూపడం జరిగింది.
మాక్స్‌ డెల్‌బ్రక్
మాక్స్‌ డెల్‌బ్రక్ (1906 సెప్టెంబరు 4 - 1981 మార్చి 9) మాలిక్యులర్‌ బయాలజీకి మార్గదర్శకుడు. 'బ్యాక్టీరియో ఫేజ్‌' (Bacterio Phase) అనే నూతన అధ్యాయాన్ని ఆవిష్కరించి 1969లో వైద్యశాస్త్రంలో నోబెల్‌ అందుకున్నాడు.
జర్మనీలోని బెర్లిన్‌లో 1906 సెప్టెంబరు 4న విద్యావంతుల కుటుంబంలో పుట్టిన మాక్స్‌ డెల్‌బ్రక్‌కి చిన్నతనం నుంచే ఏదో సాధించాలనే తపన ఉండేది. తండ్రి బెర్లిన్‌ విశ్వవిద్యాలయంలో ప్రొఫెసర్‌, ఓ రాజకీయ పత్రికకు సంపాదకుడు కావడం, తల్లి కుటుంబంలోని వారంతా వైద్యవృత్తికి చెందిన వారే కావడంతో బాగా చదువుకుని అందరి కంటే పెద్ద పేరు సాధించాలని ఉవ్విళ్లూరుతుండేవాడు. పద్దెనిమిదవ ఏట ఖగోళ శాస్త్రాన్ని అభ్యసించిన అతడు డిగ్రీ తర్వాత 24 ఏళ్లకే పీహెచ్‌డీ సాధించాడు. ఆపై ప్రముఖ శాస్త్రవేత్తలైన నీల్స్‌బోర్‌ తదితరుల సహచర్యంలో భౌతిక శాస్త్రంలో కాంతి పరిక్షేపం, ఉష్ణగతిక శాస్త్రం, క్వాంటం సిద్ధాంతం, స్టాటిస్టిక్స్‌ మెకానిక్స్‌లో పరిశోధన పత్రాలు వెలువరించాడు.
సూక్ష్మజీవుల గురించి అవగాహన అంతగా లేని రోజుల్లో వాటి గురించి పరిశోధనలు చేసి సాధికారికమైన విషయాలను చాటి చెప్పిన శాస్త్రవేత్తగా మాక్స్‌ డెల్‌బ్రక్‌ గుర్తింపు పొందారు. ప్రస్తుతం ఎంతో ప్రాధాన్యత కలిగిన 'మాలిక్యులర్‌ బయాలజీ' శాస్త్రం ఏర్పడడానికి దోహద పడిన వారిలో ముఖ్యుడైన ఈయన ప్రపంచంలోనే ప్రతిష్ఠాత్మకమైన నోబెల్‌ బహుమతిని అందుకున్నారు. జీవశాస్త్రంలోని జన్యువుల (Genes) ప్రవర్తనకు, భౌతికశాస్త్రంలోని అణువుల (Molecules) ప్రవర్తనకు పోలికలు ఉన్నాయంటూ నీల్స్‌బోర్‌ ఇచ్చిన ఉపన్యాసానికి ప్రభావితుడైన డెల్‌బ్రక్‌ తన పరిశోధనలను జన్యుశాస్త్రం వైపు మళ్లించాడు. అయితే నాజీలు రాజ్యమేలుతున్న అప్పటి జర్మనీలో ఇమడలేక అమెరికా వలస వెళ్లాడు. ఒక పక్క విశ్వవిద్యాలయంలో అధ్యాపకుడిగా భౌతిక శాస్త్రం బోధిస్తూనే, జన్యుశాస్త్రంలో పరిశోధనలు కొనసాగించడం విశేషం. అందుకు ఫలితంగానే 'బ్యాక్టీరియో ఫేజ్‌' (Bacterio Phase) అనే నూతన అధ్యాయాన్ని ఆవిష్కరించి 1969లో వైద్యశాస్త్రంలో నోబెల్‌ అందుకున్నాడు. బ్యాక్టీరియో ఫేజ్‌ అంటే సూక్ష్మజీవులపై దాడి చేసి వాటిని నాశనం చేసే ఒక రకమైన వైరస్‌. ఒక రకంగా ఇవి జీవాణుభక్షకాలు. బ్యాక్టీరియాను భక్షిస్తూనే ఈ వైరస్‌ అధిక సంఖ్యలో పునరుత్పత్తి చెందడాన్ని ప్రయోగాత్మకంగా చూపించాడు. ఈ పరిశోధన వైద్య రంగంలో విప్లవాన్ని సృష్టించింది. ఆపై సంవేదన శారీరక శాస్త్రం (సెన్సరీ ఫిజియాలజీ) లో పరిశోధనలు, 'మాలిక్యులర్‌ జెనెటిక్‌ ఇన్‌స్టిట్యూట్‌' స్థాపనల ద్వారా డెల్‌బ్రక్‌ శాస్త్రలోకానికి ఎంతో సేవ చేశారు.
నీల్స్‌ బోర్
నీల్స్ బోర్ (అక్టోబరు 7, 1885 - నవంబర్ 18, 1962), డెన్మార్క్కు చెందిన ప్రముఖ భౌతిక శాస్త్రవేత్త. ఆయన పరమాణు నిర్మాణం గురించి, క్వాంటమ్ సిద్ధాంతం గురించి కీలకమైన పరిశోధన చేశాడు. అణువుల నిర్మాణం, అవి వెలువరించే కిరణాల ఆవిష్కరణకు గాను ఆయనకు 1922లో నోబెల్‌ బహుమతి లభించింది.. ఆయన శాస్త్రవేత్తయే కాక తత్వవేత్త కూడా. సైన్సు పరిశోధనను ప్రోత్సహించాడు.
ఏదైనా పదార్థాన్ని విభజించుకుంటూ పోతే అది విభజనకు వీలుగాని అణువులు లేదా పరమాణువులుగా విడిపోతుంది. ఈ అణువుల గురించి స్పష్టమైన అవగాహనను కల్పించిన వారిలో ఒకడిగా నీల్స్‌బోర్‌ పేరు పొందాడు. ఈయన బోర్ పరమాణు నమూనా రూపొందించాడు. అణువు కేంద్రకం చుట్టూ ఎలక్ట్రాన్లు కక్ష్యల్లో తిరుగుతూ ఉంటాయని, ఆ కక్ష్యల్లో శక్తి స్థిరంగా ఉంటుందని ప్రవేశపెట్టి ఆ కక్ష్యలను స్థిరకక్ష్యలుగా నామకరణం చేశాడు. ఎలక్ట్రాన్లు ఒక కక్ష్య నుండి మరో కక్ష్యకు కూడా దూకగలవు అని ప్రతిపాదించాడు.
మాక్స్ ప్లాంక్ క్వాంటం సిద్ధాంతం ఆధారంగా పరమాణు నమూనాను ప్రవేశ పెట్టాడు. బయటి కక్ష్యలలో ఉండే ఎలక్ట్రాన్ల సంఖ్య ఆ మూలకపు రసాయన ధర్మాలను నిర్ణయిస్తుందని చెబుతూ ఆయన ప్రతిపాదించిన సిద్ధాంతం ఎంతో ప్రాచుర్యం పొందింది. అణు, పరమాణు నిర్మాణాలను వివరించడానికి తొలిసారిగా సంప్రదాయ యాంత్రిక శాస్త్రాన్నీ (classical mechanics), క్వాంటమ్‌ సిద్ధాంతాన్ని అనుసంధానించిన రూపశిల్పి ఆయన. ఈయన కుమారుడు కూడా నోబెల్‌ను పొందడం విశేషం.1962 నవంబర్ 18న కోపెన్‌హాగన్‌లో నీల్స్ బోర్ మరణించాడు.
నీల్స్ బోర్ 1885 అక్టోబరు 7న క్రిష్టియన్ బోర్, ఎలెన్ ఎడ్లెర్ బోర్ దంపతులకు 
డెన్మార్క్‌లోని కోపెన్‌హాగన్‌లో జన్మించాడు. నీల్స్‌ హెన్రిక్‌ డేవిడ్‌ బోర్‌ చిన్నతనం నుంచే అత్యంత ప్రతిభను కనబరిచాడు తండ్రి అక్కడి విశ్వవిద్యాలయంలో ఫిజియాలజీ ప్రొఫెసర్‌. 1903లో గణితం, వేదాంతం 
అభ్యసించడానికి కోపెన్‌హాగన్ విశ్వవిద్యాలయంలో చేరాడు. తర్వాత వేదాంతానికి 
బదులు భౌతికశాస్త్రం చదవాలని 
నిర్ణయించుకున్నాడు. 1911లో డాక్టరేట్ పట్టా పొందాడు. 'జె.జె. థామ్సన్ వద్ద చేరి 
పరిశోధనలు చేశాడు. తర్వాత మాంచెస్టెర్ విశ్వవిద్యాలయంలో 'ఎర్నెస్ట్ రూథర్‌ఫర్డ్ వద్ద 
పనిచేస్తూ పరిశోధనలు కొనసాగించాడు. 
అక్కడే చదివిన నీల్స్‌బోర్‌ 22 ఏళ్ల వయసులో తలతన్యతపై చేసిన పరిశోధనకు బంగారు పతకాన్ని సాధించాడు. ఇరవై ఆరేళ్లకల్లా పీహెచ్‌డీ సంపాదించిన బోర్‌, ఆపై ఇంగ్లండ్‌లోని కేంబ్రిడ్జిలో ఉండే కావండిష్‌ లేబరేటరీలో సర్‌ ఎర్నెస్ట్‌ రూథర్‌ఫర్డ్‌తో కలిసి పనిచేశాడు. ఇరవై ఎనిమిదేళ్లకే అణు నిర్మాణాన్ని ప్రకటించాడు. ఈ అణు నమూనా రసాయన శాస్త్రాన్ని, విద్యుచ్ఛక్తిని మరింతగా అర్థం చేసుకోడానికే కాకుండా అణుశక్తిని ఉత్పాదించి అభివృద్ధి పరచడానికి దోహద పడింది.
అణు కేంద్రకం చుట్టూ పరిభ్రమించే ఎలక్ట్రాన్లు ఎక్కువ శక్తి గల కక్ష్య నుంచి తక్కువ శక్తిగల కక్ష్యలోకి దూకినప్పుడు కాంతి రూపంలో శక్తిని వికిరణం చేస్తాయని బోర్‌ తెలిపాడు. ఎలక్ట్రాన్‌ వెలువరించే ఈ శక్తి వికిరణం విడివిడిగా ప్యాకెట్ల రూపంలో వెలువడుతుంది. ఒక ప్యాకెట్‌ శక్తి లేదా క్వాంటమ్‌ను ఫోటాన్‌ అంటారు. క్వాంటమ్‌ అంటే జర్మన్‌ భాషలో చిన్న ప్యాకెట్‌ అని అర్థం.
అధిక ఉష్ణోగ్రతకు గురి చేసినప్పుడు మూలకాలు వెదజల్లే కాంతిని గాజు పట్టకం ద్వారా ప్రసరింప చేస్తే వేర్వేరుగా వర్ణపటాలు వెలువరిస్తాయనివాటిని బట్టి ఆయా మూలకాలను గుర్తించవచ్చని ప్రకటించాడు. బోర్‌ పరిశోధనల ఆధారంగానే ఆవర్తన పట్టిక రూపకల్పన, కేంద్రక విచ్ఛిత్తిపై సమగ్ర అవగాహన సాధ్యమయ్యాయి. ఆయనకు లభించినన్ని బహుమతులు, పురస్కారాలు శాస్త్రలోకంలో మరే శాస్త్రవేత్తకూ లభించలేదు.
మిట్టూరోడి పుస్తకం
ఈ మిట్టూరోడి పుస్తకం అనే తెలుగుకథాసంకల ప్రసిద్ధ తెలుగు కథారచయిత నామిని సుబ్రమణ్యం నాయుడు చే వ్రాయబడింది. ఈపుస్తకము అంతకు ముందు ప్రచురణ పొందిన కథాసంకలనాలను కలిపి ఒకే పుస్తకంగా అచ్చొత్తిన పుస్తకము. అంతకుముందే అచ్చయి అశేష తెలుగు పాఠకలోక ఆదరణపొందిన పచ్చనాకు సాక్షిగా..సినబ్బ కతలు, మిట్టూరోడి కతలుతో కలుపుకొని ఆరు పుస్తకాలను కలిపి మిట్టూరోడి పుస్తకం "'పేరుతో ఈపుస్తకం ప్రచురించారు. ఈపుస్తకం మొదటి ముద్రణ డిసెంబరు 2009న జరిగింది. ఈపుస్తక ప్రచురణను రచయిత తానే స్వంతంగా "టామ్ సాయర్ బుక్స్, తిరుపతి పేరుతో విడుదల చేసాడు. పుస్తకం లోపలి బొమ్మలను బాపు గారందించారు. ఏ పుస్తకముకైన ముఖచిత్ర పేజిపై రచయిత పేరుంటుంది. ఈపుస్తకం కవరుపై నామిని సుబ్రహ్మణం అని కాకుడా "ముట్టూరోడి " పుస్తకం అని వేసుకోవటంలోనే తన కథల మీద, తెలుగు పాఠలకుల మీద రచయితకున్న నమ్మకాన్ని తెలుపుతున్నది. ఒకరకంగా వినూత్నమైన ప్రయోగంగా చెప్పవచ్చును.
నామిని సుబ్రహమణ్యం గారు రాయలసీమ ప్రాంతానికిచెందిన చిత్తూరు జిల్లానందలి రామచంద్రపురము మండలంకుచెందిన మిట్టూరువాసి.తిరుపతి లో శ్రీ వేంకటేశ్వర విశ్వవిద్యాలయం లో ఎమ్మేసి చదివాడు.కథలరచనలో తనకంటూ ఒకప్రత్యేక శైలి కలిగివున్నరచయిత.ఇతనికథలు ఉహల్లోంచి కాక వాస్తవాలనుంచి పుట్టుకొచ్చాయి. చుట్టూవున్న సమాజంలోని వాస్తవాలనుండి కథాలు అల్లుకొన్నాయి.కథ్లలోని భాష సరళమైన గ్రామీణ భాష.అనగా నిత్యజీవితంలో పల్లెజనులు ఎలాతమలో మాట్లాడుకుంటారో అభాషలోనే రాసాడు.అందుచే కథలు సూటిగా పాఠకులమనస్సుల్లోకి చొచ్చుకుపొయ్యి తిష్టవేస్తాయి.మళ్లిమళ్లి చదవాలనిపించేటట్లు వున్నాయి కథలు.
రచయిత గురించిన ప్రధాన వ్యాసం:నామిని సుబ్రమణ్యం నాయుడు
ఇందులో మొత్తం ఆరు కథలపుస్తకాలున్నాయి.మొదటిమూడు పలుచిన్న కథలను కలిగిన కథాసంకనాలు.నాల్గవది ఒకమినీ నవల.చివరిరెండు పెద్దకథలు.
ఇందులో "పచ్చనాకు సాక్షిగా" 1985-86 లో రాసాడు.పాలపొదుగు,సుందరమ్మ కొడుకులు కూడా 1985లోనే రాసాడు."సినబ్బ కతల్ని" 1987లో రాసాడు."మిట్టూరోడి కతల్నీ' 1990లో రాయడం జరిగింది.
నాలుగవ ప్రపంచ తెలుగు మహాసభలు
నాలుగవ ప్రపంచ తెలుగు మహాసభలను తిరుపతిలో 2012వ సంవత్సరం డిసెంబరు 27, 28, 29 తేదీలలో నిర్వహించారు. ఈ సభను భారత రాష్ట్రపతి ప్రణబ్ ముఖర్జీ ప్రారంభించారు. ఈ సభలను తిరుపతిలోని శ్రీవేంకటేశ్వర పశువైద్య విశ్వవిద్యాలయంలోని శ్రీవేంకటేశ్వర ప్రాంగణములో నిర్వహించారు. ఈ కార్యక్రమ ప్రారంభోత్సవానికి ముఖ్య అతిధిగా భారత రాష్ట్రపతి ప్రణబ్ ముఖర్జీ, విశిష్ట అతిథిగా ఆంధ్రప్రదేశ్ గవర్నర్ ఈ.యస్.ఎల్.నరసింహన్, సభాధ్యక్షులుగా ఆంధ్రప్రదేశ్ ముఖ్యమంత్రి నల్లారి కిరణ్ కుమార్ రెడ్డి వ్యవహరించారు. ఈ ప్రాంగణంలో ప్రధాన వేదికతో పాటు కొన్ని ఉపవేదికలను ఏర్పటుచేసి తెలుగు వైభవాన్ని కళ్లకు కట్టే సాంస్కృతిక కార్యక్రమాలను నిర్వహించారు. ముగింపు సమావేశానికి కేంద్ర మంత్రి చిరంజీవి అధ్యక్షత వహించగా, విశిష్ట అతిథిగా తమిళనాడు గవర్నరు కొణిజేటి రోశయ్య, ముఖ్య అతిథిగా ముఖ్యమంత్రి కిరణ్ కుమార్‍రెడ్డి హాజరయ్యారు.
స్వచ్ఛంద సేవకులు
స్వచ్ఛంద సేవకులను ఆంగ్లంలో వాలంటీర్స్ అంటారు. వీరు చేసే సేవను స్వచ్ఛంద సేవ (Volunteering) అంటారు.
నామిని ఇస్కూలు పుస్తకం
పుస్తకం రచయిత అందరెరిగిన నామిని సుబ్రమణ్యం నాయుడు. ఈ పుస్తకం కూడా అయిదు చిన్న పుస్తకాల సంకలనము. ఈ పుస్తకాన్ని టామ్ సాయర్ బుక్స్, తిరుపతి (నామిని వారి అబ్బాయి పేరు టామ్ సాయ్) సంస్దద్వారా పాఠకలోకం ముందుకు తీసుకురాబడింది. ఈపుస్తకం ప్రథమముద్రణ మే, 2010లో జరిగింది. పుస్తకంలో బొమ్మలను ప్రసిద్ధ చలనచిత్ర దర్శకుడు, చిత్రకారుడు బాపు గారందించారు. ఈ పుస్తకంలో రచయిత సంగటి ముద్దలు అంటూ మొందు మాట రాసాడు. నిజానికి మనిసి సంఘజీవి. కాని ఆ నిజాన్ని మరచిపోయ్యి ఎన్నో ఏళ్లయ్యినాయి. ఉదయం లేచింది మొదలుకొని, రాత్రి నిద్రపోయ్యే వరకు ప్రతిమనిసి అంతో, ఇంతో తోటివాడి నుండి సహాయ, సహకారాలను అందుకుంటుంటాడు. కాని ఆ సంగతి గుర్తుండదు. కాదూ కాదూ..గుర్తులేనట్లు నటిస్తాం. కాని నామిని తన ముందుమాట "సంగటి ముద్దలు "లో తను రచయితగా ఎదుగుటకు కారణమైన వాళ్లను, ఇన్నాళ్ళు తనకు ఆర్థికసహయం చేసిన వారిని పేరుపేరున ప్రస్తావించాడు. మంచిచేసే వాళ్లు కరువైపోయిన ఈ కాలంలో స్వంతలాభం కొంతమానుకొని సహాయ హస్తం అందించిన వారి గురించి పదిమందికి చెప్పడం ఉత్తమ సంప్రదాయం. "పుస్తకం చదివే ముందర ఒక చిన్న మాట"-అంటూ ఈపుస్తకం తనెందుకు వ్రాయవలసివచ్చిందో వ్రాసాడు. సరళమైన భాషలో మనస్సుకు హత్తుకొనేలావుంది రచన.
నామిని సుబ్రహమణ్యం గారు రాయలసీమ ప్రాంతానికిచెందిన చిత్తూరు జిల్లా లోని రామచంద్రపురము మండలంకుచెందిన మిట్టూరువాసి.తిరుపతిలో శ్రీ వేంకటేశ్వర విశ్వవిద్యాలయంలో ఎమ్మేసి చదివాడు.కథలరచనలో తనకంటూ ఒకప్రత్యేక శైలి కలిగివున్నరచయిత.ఇతనికథలు ఉహల్లోంచి కాక వాస్తవాలనుంచి పుట్టుకొచ్చాయి. చుట్టూవున్న సమాజంలోని వాస్తవాలనుండి కథాలు అల్లుకొన్నాయి.కథ్లలోని భాష సరళమైన గ్రామీణ భాష.అనగా నిత్యజీవితంలో పల్లెజనులు ఎలాతమలో మాట్లాడుకుంటారో అ భాషలోనే రాసాడు. జగమేరిగిన బ్రాహ్మణునికి జంధ్యమేలా అన్నట్లుగా నామిని గురించి ప్రత్యేకంగా ఏమి వ్రాయాలీ?!
ఈ పుస్తకం గురించి ఎంతచెప్పిన తక్కువే? ఎంతవ్రాసిన కొరతే. ఇస్కూలులో పాఠాలు చెప్పే ప్రతి లెక్కల అయ్యవార్లు కొని చదువవలసిన పుస్తకమిది. ఇస్కూలను నడిపే యాజమానులు తమ అయ్యవాళ్ళచే చదించవలసిన పుస్తకమిది. ఇస్కూలు కెల్లే పిల్లలున్న ప్రతి అమ్మ, నాయిన ఈ బుక్కును కొని మరీ చదవాలబ్బా!!. ఇస్కూల్లకెల్లి చదువుకునే పిల్లలున్న స్నేహితులకు, హితులకు, చుట్టాలకు, పక్కాలకు, ఇరుగుపొరుగు అమ్మలక్కలకు, అన్నయ్యలకు బహుమతిగా ఇవ్వతగ్గ పుస్తకం. లక్షలకు లక్షలు డొనేసన్ను ఇచ్చాం. వేలకు వేలు ఫీజులు కట్తున్నాం.."బాగా చదవాలి, మంచి ర్యాంకుల పంట పండించాలి. ఇంజనీరో, డాక్టరో అవ్వాలని" పిల్లలను సతపోరే అమ్మనాన్నలు, అయ్యవార్లు స్కూల్లో పిల్లలకు లెక్కలంటే, ఇంగ్లీసంటే భయంలేని విధంగా చెప్తున్నారా? లేదా గుత్తంగా బట్టి పెట్టిస్తున్నారో, గమనించడం లేదు. నామిని ఈ పుస్తకంలో చెప్పిన విషయాలు ఉహించి రాసినది కాదు. ఆయన అనుభవం నుండి, ఆలోచన నుండి, ఆచరణ నుండి పుట్టు కొచ్చినదీ పుస్తకము. తన అక్కకూతురు తులసి, - తన పిల్లలకు, కొన్నిరోజులు స్కూలు పిల్లలకు టిచరుగా పాఠాలు చెప్పిన అనుభవం నుండి, స్కూలుకెళ్ళె ప్రతి పిల్లాడికి లెక్కలన్నా, ఇంగ్లీసన్నా భయం పోవాలన్న తపనకు ప్రతిఫలమే ఈ పుస్తకము.
ఈ మధ్య వార్తాపత్రికల్లో చూస్తున్నాం, చదువువత్తిడికి తట్టుకునే మానసికస్ధితి కోల్పొయి ఆత్మహత్యలు చేసుకుంటున్న విద్యార్థుల గురించి. వాటికి సమాధానం ఈ పుస్తకంలోని "చదువులా? చావులా"
ఈపుస్తకం ఐదు చిన్నపుస్తకాల సంపుటము.
ఇస్కూలు పిలకాయల కత వ్రాసింది 1999 లో.పిల్లలభాషలో Algebra 2000 లో, చదువులా?చావులా? వ్రాసింది 2001 లో.', అమ్మచెప్పిన కతలు 2002లో వ్రాశుడు.పిల్లలతో మాట్లాడాల్సిన మాటలు రాసింది మాత్రం ఏప్రిల్ 2010లో.
బుక్ ఆఫ్ స్టేట్ రికార్డ్స్
బుక్ ఆఫ్ స్టేట్ రికార్డ్స్
ఆంధ్రప్రదేశ్ లోని తొలి తెలుగురికార్డ్ ల పుస్తకం ఇది. ప్రపంచవ్యాప్తంగా ఉన్న తెలుగువారిరికార్డ్స్ ని నిక్షిప్తం చేయటానికి, 2009లో ప్రముఖ పాత్రికేయుడు వి.సి.వెంకటపతిరాజు... మరికొంతమంది పాత్రికేయమిత్రుల సారధ్యంలో ప్రారంభించపడింది. తెలుగువారి వెసులుబాటుకోసం వెబ్ సైట్ ని సైతం... తెలుగులోనే నిర్వహిస్తూ... రికార్డ్ హోల్డర్స్ దగ్గర నుంచి ఎలాంటి రుసుము వసూలుచేయకుండా...సర్టిఫికెట్స్ ప్రధానం చేస్తూ... తెలుగువారి కీర్తిప్రతిష్టలకి ఖండాంతరఖ్యాతి కల్పిస్తున్న నిస్వార్ధ సేవాసంస్థగా వినుతికెక్కింది. తొలుత బుక్ఆఫ్ స్టేట్ రికార్డ్స్ డాట్ కాం. పేరిట వెబ్ సైట్ ని మొదలు పెట్టింది. పుట్టగొడుగుల్లా వెలసిన, వెలుస్తున్న... రికార్డ్ సంస్థల వసూళ్ళతో... విసుగెత్తిపోయిన తెలుగు రికార్డ్ హోల్డర్స్ అభ్యర్ధనల మేరకి ... ప్రశంసపక్షపత్రిక ని కూడా నడుపుతోంది. ఏటా ఇయర్ బుక్ నూ ప్రచురిస్తూ వారిని ప్రోత్సహిస్తోంది.
విశిష్టోష్ణం
ప్రమాణ ద్రవ్యరాశి గల పదార్థ ఉష్ణోగ్రతను 1C ఉష్ణోగ్రతాభివృద్ధికి కావలసిన ఉష్ణాన్ని ఆ పదార్థపు విశిష్టోష్ణం అంటారు. దీని ప్రమాణాలు కెలోరీ/గ్రా.C. విశిష్టోష్ణం పదార్ద స్వభావంపై ఆధారపడి ఉంటుంది.దీనిని కెలోరీమీటర్ అనే పరికరంతో కొలువవచ్చు.
ఒక పదార్థ విశిష్టోష్ణం కనుగొనుటకు వాడే పరికరాన్ని కెలోరీ మీటరు అంటారు.
పై విలువల బట్టి కెలోరిమితి ప్రాథమిక సూత్రం ప్రకారం ఘన పదార్థం కోల్పోయిన ఉష్ణరాశి, నీరు గ్రహించిన ఉష్ణరాశి సమానం కనుక ఘన పదార్థ విశిష్టోష్ణం గణించవచ్చు.పై విలువల బట్టి కెలోరిమితి ప్రాథమిక సూత్రం ప్రకారం ఘన పదార్థం కోల్పోయిన ఉష్ణరాశి, ద్రవం గ్రహించిన ఉష్ణరాశి సమానం కనుక ఘన పదార్థ విశిష్టోష్ణం గణించవచ్చు.
0C ఉష్ణోగ్రత వద్ద, స్థిర పీడనంవద్ద వాయువుల విశిష్టోష్ణం విలువలు ఈ దిగువ పట్టికలోనీయబడినవి.
కెలోరీ మీటరు
ఒక పదార్థం యొక్క విశిష్టోష్ణం తెలుసుకొనుటకు వాడే పరికరాన్ని కెలోరీమీటరు అంటారు.పై విలువల బట్టి కెలోరిమితి ప్రాథమిక సూత్రం ప్రకారం ఘన పదార్థం కోల్పోయిన ఉష్ణరాశి, నీరు గ్రహించిన ఉష్ణరాశి సమానం కనుక ఘన పదార్థ విశిష్టోష్ణం గణించవచ్చు.పై విలువల బట్టి కెలోరిమితి ప్రాథమిక సూత్రం ప్రకారం ఘన పదార్థం కోల్పోయిన ఉష్ణరాశి, ద్రవం గ్రహించిన ఉష్ణరాశి సమానం కనుక ఘన పదార్థ విశిష్టోష్ణం గణించవచ్చు.
కెలోరిఫిక్ విలువ
గాలిలో మండి ఉష్ణాన్నిచ్చే పదార్థం ఇంధనం. ప్రమాణ ద్రవ్యరాశి గల ఒక ఇంధనం, సంపూర్ణంగా మండి (ఆక్సిజన్ లో) విడుదల చేసే ఉష్ణ శక్తిని ఆ ఇంధనం యొక్క కెలోరిఫిక్ విలువ అంటారు. లేక "విశిష్ట శక్తి" అంటారు.
ఇంధనాల కెలోరిఫిక్ విలువలు తెలుసుకోవడానికి ఉపయోగించే పరికరమును బాంబ్ కెలోరీ మీటర్ అంటారు.
బాంబ్ కెలోరీ మీటర్
ఇంధనాల కెలోరిఫిక్ విలువలు తెలుసుకోవడానికి ఉపయోగించే పరికరమును బాంబ్ కెలోరీ మీటర్ అంటారు.
తెలుగుతల్లి
సాహిత్యపరంగా తెలుగుతల్లి అంటే తెలుగు ప్రజల అమ్మగా చిత్రీకరించబడిన, ప్రజామోదం పొందిన చిహ్నం. తెలుగుతల్లి చాలా అందంగా చిరునవ్వుతో తెలుగు మహిళలకు అద్దం పట్టేలా ఉంటుంది. తెలుగు నేల ఎల్లప్పుడు పచ్చదనంతో నిండి తెలుగు ప్రజలు సుఖ సంతోషాలతో ఉండాలని తెలుగు తల్లి ఆశిస్తున్నట్లుగా తన ఎడమ చేతిలో కోతకొచ్చిన పంట ఉంటుంది. కుడి చేతిలో ఉన్న కలశం తెలుగు ప్రజల జీవితాలు మంచి మనసుతో నిండుగా కలకాలం వర్థిల్లాలని, తెలుగు ప్రజలకు అవసరమైన వాటిని తెస్తున్నట్లుగా సూచిస్తుంది. ఈ దేవత తెలుగు వారి శైలిలో సాంప్రదాయ దుస్తులను ధరించి ఉంటుంది. ఈ తెలుగుతల్లిని ఆరాధించటం ద్వారా మానవాళికి అవసరమైన భాషా నైపుణ్యాలను అందిస్తుందని తెలుగు ప్రజలు భావిస్తారు, అందువలన తెలుగు ప్రజల జీవితాలలో తెలుగు తల్లికి అత్యంత ప్రాధాన్యత ఏర్పడింది. భారతదేశంలోని ఆంధ్రప్రదేశ్‍ రాష్ట్రం యొక్క అధికారిక గీతం మా తెలుగు తల్లి. ఈ గీత రచయిత శంకరంబాడి సుందరాచారి, 1942లో చిత్తూరు వుప్పలదడియం నాగయ్య నటించిన ధీన బంధు అనే తెలుగు చిత్రం కోసం ఈ గీతాన్ని వ్రాసారు. ఈ గీతం అత్యంత ప్రజాదరణ పొందటంతో చివరికి ఆంధ్రప్రదేశ్ యొక్క అధికారిక గీతంగా చేశారు.
మా తెలుగు తల్లికి మల్లె పూదండ 
మా కన్న తల్లికి మంగళారతులు 
కడుపులో బంగారు కను చూపులో కరుణ 
చిరునవ్వు లో సిరులు దొరలించు మా తల్లి 
అమరావతీ నగర అపురూప శిల్పాలు 
త్యాగయ్య గొంతులో తారాడు నాదాలు 
తిక్కయ్య కలములో తియ్యందనాలు 
నిత్యమై నిఖిలమై నిలచి యుండే దాక
నీ ఆటలే ఆడుతాం 
నీ పాటలే పాడుతాం
జై తెలుగు తల్లీ! జై తెలుగు తల్లీ! జై తెలుగు తల్లీ!
మా తెలుగు తల్లికి మల్లె పూదండ - ఆంధ్రప్రదేశ్ అధికారిక గీతం
శంకరంబాడి సుందరాచారి - మా తెలుగు తల్లి గీత రచయిత
అగ్ని రక్షణ
ప్రమాదకరమైన, విధ్వంసకరమైన అగ్నిప్రమాదాల అవాంఛనీయ ప్రభావాలను తగ్గించే విధానాలను అభ్యసించడం, పాటించడాన్ని "అగ్ని భద్రత"గా వ్యవహరిస్తారు. 
అగ్ని భద్రత ప్రధానంగా మూడు లక్ష్యాలను కలిగినదై ఉంటుంది.
కుప్పాంబిక
తొలి తెలుగు రామాయణ కర్త అయిన గోన బుద్దారెడ్డి సోదరి కుప్పాంబిక మల్యాల గుండనాథుని భార్య. ఈమె తొలి తెలుగు కవయిత్రిగా గుర్తింపు పొందినది. తన భర్త మల్యాల గుండనాథుడు మరణించిన తర్వాత బూదపురం (నేటి భూత్పూరు)లో క్రీ.శ.1276లో ఒక శాసనం వేయించింది. ఈమె రచనలు కాని, వాటిపేర్లు కాని లభ్యం కాలేవు. అయిననూ అయ్యలరాజు తన సంకలన గ్రంథంలో కుప్పాంబిక పద్యాలను ఉదహరించాడు.
పల్లెర్ల రామ్మోహనరావు
పల్లెర్ల రామ్మోహనరావు మహబూబ్ నగర్ జిల్లాకు చెందిన ప్రముఖ కవి, కళాకారుడు. విమోచనోద్యమకారుడు, రాష్ట్ర మంత్రిగా పనిచేసిన పల్లెర్ల హనమంతరావు ఇతని పెద్దనాన్న. రామ్మోహనరవు 1965, [[ఆగస్టు 9]న జన్మించాడు. పాలమూరు పట్టణంలోనే విద్యాభ్యాసం చేశాడు. ప్రస్తుతం మహబూబ్ నగర్ జిల్లాలోని [[అడ్డాకుల]] మండలం [[వేముల]] గ్రామంలోని [[జిల్లా పరిషత్ ఉన్నత పాఠశాల]]లో మొదటి శ్రేణి తెలుగు పండితులుగా పనిచేస్తున్నాడు. 2014-15 విద్యా సంవత్సరానికి గానూ మార్చిన పాఠశాల తెలుగు పాఠ్యపుస్తకాలకు సమన్వయకర్తగా పనిచేశాడు. 2015-16 విద్యా సంవత్సరానికి గానూ [[తెలంగాణ]] ప్రభుత్వం మార్చాలనుకుంటున్న పాఠ్యపుస్తకాల కమిటీలో కూడా వీరు సభ్యులు. జిల్లాలోని కళాకారులను ఏకం చేసి రంగస్థల నాటకాలపై ఉపన్యాసాలు ఇవ్వడమే కాకుండా స్వయంగా భజన కీర్తనలు కూడా రచించాడు. శ్రీఅప్పన్నపల్లి ఆంజనేయస్వామి చరిత్ర, శ్రీపార్వతీశ్వర భజనకీర్తనలు రచించాడు. కళారంగానికి సంబంధించి ఇతను రాసిన ఎన్నో వ్యాసాలు వివిధ పత్రికలలో ప్రచురించబడ్డాయి. నాటకాలలో పాత్రలు కూడా వేశాడు.
పద్యం, వచన కవిత్వం రెండిటిలోనూ వీరిది అందె వేసిన చెయ్యి. మరీ ముఖ్యంగా [[పద్యం]] పాడటంలో జిల్లాలో వీరిని మించిన వారు లేరంటే అతిశయోక్తి కాదేమో! పాలమూరు అంటే వెనుకబడిన ప్రాంతం అని అందరూ అంటారు. నిజమే. కానీ ఈ కవి మాటల్లో చూడండి ఆ వెనుకబడటం ఎలాంటిదో తెలుస్తుంది...
వెనుకబడిన జిల్లా అని వెక్కిరింత మాకు 
నిజమే మరి,
ప్రజాకంటకుడైన నిజాం తోక ముడిచేవరకు వెనుకబడిన జిల్లా
వైదుష్యంతో విర్రవీగే వారి వెర్రి కుదిర్చే వరకు వెనుకబడిన జిల్లా
పాలమూరు లేబరై ప్రాజెక్టులు కడుతూ
దేశాభ్యుదయం కోసం వెనుకబడిన జిల్లా
.
[[వర్గం:1965 జననాలు]]
[[వర్గం:మహబూబ్ నగర్ జిల్లా ప్రముఖులు]]
[[వర్గం:మహబూబ్ నగర్ జిల్లా కళాకారులు]]
[[వర్గం:మహబూబ్ నగర్ జిల్లా కవులు]]
[[వర్గం:జీవిస్తున్న ప్రజలు]]
[[వర్గం:మహబూబ్ నగర్]]
పాగ పుల్లారెడ్డి
ప్రముఖ నిజాం వ్యతిరేక ఉద్యమకారుడు, రాజకీయ నాయకుడైన పాగ పుల్లారెడ్డి 1919, మే 2న జన్మించాడు. చిన్న వయస్సులోనే తల్లిదండ్రులు మరణించగా గద్వాల మహారాణి ఆదిలక్ష్మి దేవమ్మ సహాయంతో విద్యాభ్యాసం పూర్తిచేశాడు. 1947-48 కాలంలో హైదరాబాదు సంస్థానం భారత యూనియన్ లో విముక్తి కావడానికి చేపట్టిన ఉద్యమంలో చేరి చురుకుగా వ్యవహరించాడు. 3 మాసాలు గౌతు లచ్చన్న నిర్వహించిన సైనిక శిభిరంలో శిక్షణ పొంది కర్నూలు ప్రాంతం డిక్టేటరుగా నియమించబడ్డాడు. విమోచనోద్యమ అనంతరం 1952లో గద్వాల-ఆలంపూర్ ద్విసభ్య నియోజకవర్గం నుంచి హైదరాబాదు రాష్ట్ర శాసనసభకు ఎన్నికైనాడు. 1968లో గద్వాల పురపాలక సంఘ చైర్మెన్ గా, 1972లో గద్వాల నుంచి శాసనసభ సభ్యుడిగా ఎన్నికైనాడు. 1984-87 కాలంలో గద్వాల వ్యవసాయ మార్కెట్ కమిటి చైర్మెన్ గా పనిచేశాడు. కళారంగానికి ఎంతో కృషిచేసి కళారంగపోషకుడిగా పేరుపొందినాడు. 198లో గద్వాలలో లలితకళాభివృద్ధి సంఘం ఏర్పాటుచేయడమే కాకుండా బాలభవన్ లాంటి సంస్థల అభివృద్ధికి పాటుపడ్డాడు. ప్రతినెల సాహితీసాంస్కృతిక కార్యక్రమం నిర్విరామంగా నిర్వహించాడు. 2010, అక్టోబరు 20న మరణించాడు.
ఒమర్ ముఖ్తార్
ఒమర్ ముఖ్తార్ (అరబ్బీ - عمر المختار) లిబియా దేశానికి చెందిన తిరుగుబాటు వీరుడు. 1912 నుండి సుమారు 20 సంవత్సరాలపాటు ఇటలీ వలసవాదానికి వ్యతిరేకంగా తిరగబాటు సలిపాడు. 1931లో ఇటలీ సైన్యానికి పట్టుబడి ఉరితీయబడ్డాడు. 
ఒమర్ ముఖ్తార్ 1858 సంవత్సరంలో పాత ఒట్టోమాన్ సామ్రాజ్యంలోని ట్రిపోలియన్ రాజ్యభాగంలో సైరెనైకా నగరం దగ్గర జాన్ జౌర్ గ్రామంలో జన్మించాడు. అనాథ అయిన ఇతనిని, షరీఫ్-ఇ-ఘారియానీ (సెరైనికాలోని ప్రసిద్ధ హుస్సేన్ ఘారియానీ బంధువు) చేరదీసాడు. ఇతని తొలిచదువు స్థానిక మసీదులో సాగింది, అటుపైన 8 సంవత్సరాలు జఘ్ బుబ్ లోని సెనుస్సీ విశ్వవిద్యాలయంలో సాగింది. ప్రసిద్ధ సెనుస్సీ ఉద్యమానికి ఇది కేంద్రస్థానం. 1899లో ఇతర సెనుస్సీలతో కూడి, ఫ్రెంచివారికి వ్యతిరేకంగా చాద్లో జరుగుతున్న తిరుగుబాటులో పాల్గొంటున్న రబీహ్- అజ్-జుబాయ్ర్ కి సహాయకునిగా వెళ్లాడు.
ఇటలీ టర్కీ 1911 యుద్దకాలంలో, అడ్మిరల్ లూగీ ఫారవెల్లీ నాయకత్వంలోని ఇటలీ నౌకాదళవిభాగం లిబియా తీరానికి చేరింది. ఆ సమయానికి లిబియా భూభాగం టర్కీ ఒట్టోమాన్ సామ్రజ్యంలో అంతర్భాగంగా ఉండేది. టర్కీ యంత్రాంగాన్నీ, బలగాలనీ లొంగిపోవలసిందిగా ఫారవెల్లీ అజ్ఞాపించాడు. లేనిపక్షంలో లిబియా నగరాలలో తీవ్ర విధ్వంసం సృష్టించగలనని హెచ్చరించాడు. అయితే టర్కీ బలగాలు, వారి తోడునున్న లిబియా దళాలు లొంగిపోలేదు. ఫారెవెల్లీ ఆధ్వర్యంలో మూడు రోజులపాటు దాడిజరిగిన తర్వాత, ట్రిపోలియన్లు "ఇటలీకి కట్టుబడిన"ట్టు ప్రకటించాడు. ఒమర్ ముఖ్తార్ నాయకత్వంలో 22యేళ్ళపాటు తూర్పు లిబియాలో సాగిన తిరుగుబాటు, ఇదే నాంది. 
వృత్తిరీత్యా ఖురాన్ బోధకుడైనా, ఎడారి యుద్ధరీతుల్లోనూ ప్రావీణ్యం ఉన్నవాడు, ఒమర్ ముఖ్తార్. స్థానిక భౌగోళిక జ్ఞానం ఉన్నకారణంగా, దాని ఆసరాగా ఇటలీ బలగాల మీద తిరగబడ్డాడు.
1931 సెప్టెంబరు 11 న స్లోంటా యుద్ధంలో గాయపడినపుడు, ఒమర్ ఇటలీ సైన్యానికి పట్టుబడ్డాడు. మూడు రోజుల విచారణ అనంతరం "బహిరంగం ఉరి" శిక్ష విధింపబడింది. ఆఖరి కోరిక అడిగినపుడు, ఖురాన్ లోని "ఇన్నా లిల్లాహి వ ఇన్నా ఇలైహి రాజిఊన్" (అందరం దేవునికి చెందినవారమే, అందరం అక్కడికే పోతాం) అని బదులిచ్చాడు. 73 సంవత్సరాల వయసులో, 1931 సెప్టెంబరు 16 న అతని అనుచరుల ఎదురుగా ఉరితీయబడ్డాడు.
చిత్రకారుడు
చిత్రాలను చిత్రించే వ్యక్తిని చిత్రకారుడు అంటారు. ఇతను రకరకాల రంగులను ఉపయోగించి తన కళానైపుణ్యంతో చిత్రాలను చిత్రిస్తాడు. చిత్రకారుడు చిత్రాన్ని చూసి లేదా ఊహించి తన ప్రతిభతో చిత్రాన్ని రూపొందిస్తాడు. చిత్రకారుడు చిత్రకళపై ఉన్న అభిలాషతో లేదా సంపదపై మక్కువతో ఈ కళను ఎంచుకుంటాడు. తాను చిత్రించిన చిత్రాలను ప్రదర్శనకు పెట్టి ప్రదర్శకులను సమ్మోహితులను చేయటం తద్వారా వాటికి ఆకర్షితులైన చిత్రకళా ప్రియుల నుండి మంచి విలువను పొందుతాడు. చిత్రకారుల వలన నాటి సంస్కృతిని, దుస్తులను, ఆచార వ్యవహారాలను, జీవన శైలిని చిత్రాల రూపంలో నేటి మానవుడు తెలుసుకోనగలుగుతున్నాడు.
చిత్రలేఖనం
చిత్రరచన
కళాకారుడు
ఓమ్ నియమం
స్థిర ఉష్ణోగ్రత వద్ద వాహకం లోని విద్యుత్ ప్రవాహం (i) ఆ వాహకం రెండు వివరల మధ్య నున్న విద్యుత్ పొటెన్షియల్ (V) కి అనులోమానుపాతంలో ఉంటుంది.
గా వ్రాయవచ్చు, ఇచట formula_6 అనుపాత స్థిరాంకం. ఇది వాహక నిరోధాన్ని సూచిస్తుంది.
ఓం నియమాన్ని మూడువిధాలుగా వ్రాయవచ్చు. అవి
ఈ మూడు సూత్రాలను సులువుగా గుర్తుంచుకొనుటకు "తమాషా త్ర్రిభుజం" ఉపయోగిస్తారు. దీనిలో formula_2 మూసివేస్తే formula_5అని, formula_3 మూసివేస్తే formula_16మరియుformula_17 మూసివేస్తే formula_18 కనిపిస్తుంది. దీనిద్వారా సూత్రాలను సులువుగా అవగాహన చేసుకోవచ్చు.
ఓం నియమాన్ని పాటించే వాహకాలను ఓమీయ వాహకాలు అంటారు.వీటిని రేఖీయ వాహకాలు అంటారు.
ఓం నియమాన్ని పాటించని వాహకాలను అఓమీయ వాహకాలు అంటారు.
నాట్యాచార్యుడు
నర్తకులకు నాట్యం నేర్పే గురువును నాట్యాచార్యుడు అంటారు. ముఖ్యంగా శాస్త్రీయ పద్ధతులను అనుసరించి నాట్యాచారుడు తన శిష్యులకు నాట్యాన్ని నేర్పిస్తాడు. శాస్త్రీయ నృత్యం నేర్పించే నాట్యాచారుడు నాట్యం నేర్పించే సమయంలో సంప్రదాయ దుస్తులను ధరించి ఉంటాడు. నర్తకుడు నాట్యం ద్వారా తన హావ భావాలను వెలిబుచ్చడానికి అవసరమైన మెలుకువలను ఇతను నేర్పిస్తాడు. నాట్య గురువు తన సంపాదన కోసమే కాక నాట్యకళను కలకాలం బ్రతికేందుకు శాయ శక్తుల కృషి చేస్తాడు, కొత్త నాట్యాచార్యులను తయారు చేస్తాడు. భారతీయ కళా వైభవాన్ని ప్రపంచ నలుమూలలా ప్రసరింప చేస్తున్న వారిలో నాట్యాచార్యుని యొక్క పాత్ర ప్రముఖమైనది.
బ్రెయిలీ లిపి
చూసి చదవలేని, రాయలేని అంధుల కోసం లూయీస్ బ్రెయిలీ అనే అంధుడు ప్రత్యేకంగా తయారు చేసిన లిపిని బ్రెయిలీ లిపి అంటారు. దృశ్య వైకల్యం ఉన్న అంధులకు స్పర్శ రచన పద్ధతి ఉపయోగించటం ద్వారా పుస్తకాలలో, మెనూలలో, ద్రవ్యంపై చదవటం, వ్రాయటం కనుగొనబడింది. బ్రెయిలీ వాడుకరులు ప్రత్యేక కంప్యూటర్ స్క్రీన్స్ మరియు ఇతర ఎలక్ట్రానిక్ అధారితాలను పునఃతాజా బ్రెయిలీ డిస్ప్లే కృతజ్ఞతలో చదువగలుగుచున్నారు. వీరు స్లేట్ అండ్ స్టైలస్‍తో బ్రెయిలీ వ్రాయటం లేక ప్రత్యేక బ్రెయిలీ రైటర్ లేక పోర్టబుల్ బ్రెయిలీ నోట్-టేకర్‍ల ద్వారా టైప్ చేయటం ద్వారా లేక బ్రెయిలీ ఎంబోస్సర్‍తో కంప్యూటర్ ప్రింట్స్ తీసుకోవటం ద్వారా బ్రెయిలీ లిపిని తయారు చేస్తారు. ఫ్రెంచ్ దేశస్తుడు లూయిస్ బ్రెయిలీ చిన్నతనంలో అనగా మూడేళ్ల వయసులో తన తండ్రి తోళ్లను కోసేందుకు ఉపయోగించే కత్తి వలన ప్రమాదవశాత్తు తన రెండు కళ్లను పోగొట్టుకొని అంధుడవుతాడు. చదువుపై ఉన్న ధ్యాస కొలది పాఠశాలలో చేరిన ఇతను అంధులు స్పర్శజ్ఞానంతో చదివేందుకు, మరియు రాసేందుకు ఒక లిపిని తయారు చేశాడు, ఇతను రూపొందించిన లిపి బాగా ప్రాచుర్యం పొందటంతో ఈ లిపికి బ్రెయిలీ లిపిగా పేరు వచ్చింది. బ్రెయిలీ 15 సంవత్సరాల వయసులో అనగా 1824 లో రాత్రి రచన అనే ఫ్రెంచ్ వర్ణమాల కోడ్‍ను తన ప్రత్యేక కోడ్‍తో అభివృద్ధి పరిచాడు. ఆయన తరువాత 1829 లో సంగీత సంకేతాలకు కూడా తన వ్యవస్థ ప్రచురించారు. 1837 లో తన రెండవ సవరణ మొదటిసారి డిజిటల్ (బైనరీ) రచనాకృతిలో ప్రచురించబడింది.
రావుల చంద్రశేఖర్ రెడ్డి
రావుల చంద్రశేఖర్ రెడ్డి మహబూబ్ నగర్ జిల్లాకు చెందిన రాజకీయ నాయకుడు. 1982లో కానాయపల్లి సర్పంచిగా రాజకీయ జీవితం ప్రారంభించి 1985లో తెలుగుదేశం పార్టీ జిల్లా కార్యదర్శిగా, 1987లో అధ్యక్షుడిగా ఎన్నికైనాడు. 1994లో వనపర్తి నుంచి ఎమ్మెల్యేగా ఎన్నికై ప్రభుత్వ విప్ గా కూడా పనిచేశాడు. 2002, 2008లలో రాజ్యసభ సభ్యుడిగా ఎన్నికైనాడు.
పచ్చనాకు సాక్షిగా
పచ్చనాకు సాక్షిగా పుస్తకం తెలుగుకథలసంకలన పుస్తకం.ఇందులోని కథల రచయితనామిని సుబ్రమణ్యం నాయుడు.
ఈ పుస్తకాన్ని-అందులోని కతలనుఅంటూ కన్నీళ్లతో,ప్రేమతో,భక్తితో అంకితమిచ్చాడు.కతలకుబాపుబొమ్మలేసాడు.
రచయిత గురించిన ప్రధాన వ్యాసం:నామిని సుబ్రమణ్యం నాయుడు
ఇందులోని మొత్తం కథలు 31.అవి.
1.ఎర్రని ఎండలో మా అమ్మ కడుపు,2...ఇందంతా నాకడుపు మంట,3.మా ఇంట్లో మాసంకూర,4.మూడేళ్ళూ విద్యాశాఖామంత్రినే...,5.ఊపిరిపోయిన ఊదోడు,6.మా పగోళ్ళు-ఎన్నుమీది గువ్వలు,7.థూ ఈ బతుకు బతకాల్నా?,8.మా ఆవు వంటిదే మా అమ్మ.9.నా రెక్కలున్నంత కాలం,10.లబలబ నోరుకొట్టుకోనా?,11.కష్టం బలే పుణ్యం కదా,12.మా అమ్మ-(మా తాత),13...పడిన వాడిని నాకు తెలుసు, 14.మా నాయిన మట్టిపాదం,15.మా నవ్వులోడి దుఃఖం,16.బండెడు కష్టం చేసినా...,17.అన్నం మాకెంతో పిరిం,18.ఎండలో దీనురాలు,19.మా గడపెక్కిన కత్తెరపల్లాయన,20.నీడ బలే కరువు కదా,21.అంగడి బియ్యం తంగేడుకట్టె,22.మా పూలపూల కోడిపెట్ట,23.అత్తినీరా,ఇడ్నీలో,రొట్టెబిస్కే,24.మాకు చేతనైన వైద్యం,25.ఏడుపుపాట-మా అమ్మది,26.తిరపతి మార్కెట్టులో మాకూరగాయలు,27.నా మీద అలిగిన మాఅమ్మ, 28.పొయ్యి మంటెయ్యకుండా ఇదేమి ముదిగారం?,29.రాత్రిపూట మాఅమ్మ గోష్ట,30.ఒంటికి మించిన కష్టం,31.కొడవకంటి సినక్క-నామిని నారప్ప.
సుబ్రమణ్యంపుట్టి బుద్దెరిగినప్పటినుంచి మొదలుకొని మనోడు మిట్టూరులోని ఇస్కూలులో(ఎలిమెంటరి స్కూల్లో)సదువు పూర్తైయ్యెంతవరకు,ఇంట్లో,వీధిలో,వూర్లో,ఇస్కూల్లో జరిగిన కతలే "పచ్చనాకుసాక్షిగా".ఇంట్లో పిల్లలకు తండ్రికన్న తల్లిదగ్గరే చనువెక్కువ.నామినికుడా తల్లి కొడవకంటి సినక్క తాన ఎక్కడిలేని ముదిగారం.అమ్మంటే వల్లమాలీన ప్రేమ,అమ్మకొంగువదలడు,అంతలోనే స్టీలుకేరియరుకొనలేదనో,అత్తినీరిపించ్చలేదనో,సీయలకూర వండలేదనో , కొత్తబట్టలు కొనివ్వలేదనో,చెప్పులుకొనలేదనో ఇట్లా దేనికో ఒకదానికి అమ్మమీద అలవికాని రొస్టు,అలక వస్తుంది.అమ్మానాబూతులు తిట్తుకుంటాడు,మరుక్షణం అమ్మపక్కలో చేరిపోతాడు.నామిని నాన్న నారప్ప,అన్న నాగేంద్ర,అక్క జయక్క, పలుకోటంఅయ్యవారు,సవాసగాల్లు ఊదోడు,జయ,జమున, భూలోకరంభ,నవ్వులోడు నాగరాజు,పుష్పావతి, కత్తెరపల్లాయన అందరు కూడా కతల్లోవచ్చి మనల్ని పలకరించి పోతుంటారు.కొన్ని కతలు నవ్విస్తే,కొన్ని కతలు కన్నిళ్ళు రప్పిస్తాయి.ఊదోడిచావు-పచ్చిఎలక్కాయలో గొంతులో అడ్దుకుంటుంది.వయస్సుకొస్తున్న జయమీద వయస్సుతో సంబంధం లేకుండపెద్ద,చిన్నా వెయ్యరానిచోట చేతులేస్తుండే ఆపిల్లపడే బాధ మనుకు వళ్ళుమండివాళ్ళను పట్టుకొని అక్కడిక్కడే బాదేయ్యలనిపిస్తుంది.సుబ్రమన్యంఅమ్మ కస్ఖ్తాలు పగోడికికూడా రావద్దనిపిస్తాయి.
'ఎర్రని ఎండలో మా అమ్మకడుపు' కతలో మధ్యహన్నంపూట ఇస్కూలునుంచి వచ్చిన కొడుక్కి తనవాటా సంగటి పెట్టి మంచినీళ్లతో కడుపునింపుకున్నకన్నతల్లి.అందుకే అమ్మంటే కళ్లెదుటే నడయాడు దేవత.'మాఇంట్లో మాంసంకూర'కతలో మాంసంతెచ్చినరోజుల పిల్లల కుశాలగురించి,'ఊపిరిపోయిన ఊదోడు'కతలో,ఊదోని తల్లి కన్నకొడుకుకు అనారోగ్యంగావున్నప్పుడుకూడా కడుపునిండా పెట్టలేని దారిద్రంగురించి,'అన్నం మాకెంతో పిరిం'లో ఇంటిల్లిపాది కష్టపడిన ఒక్కోరోజు ఒకపూట అన్నంకు బియ్యంలేక పడే ఆరాటం గురించి, ఇలా ప్రతికత ఒకజీవిత సత్యాన్నిపాఠకులకళ్ళముందు సజీవంగా నిలుపుతాయి.కతలో భూతుమాటలు దారాళంగా దొర్లిన,ఎబ్బెట్తుగా అన్పించదు,కథాగమనంలో కలసిపోతాయి.పల్లెటూల్లల్లో భూతుపదాలవాడుక సామాన్యం.చిత్తూరు జిల్లా ప్రాంతియ యాసమాధుర్యాన్ని పాఠకులకు రుచిచూపించాడురచయిత.అమ్మ,నాన్నలగురించి,పిల్లలనుసాకటానికి వాళ్లుపడే కష్టాలను కళ్లముందుంచే ఇలాంటి కథలు ఇంకా ప్రజలభాషలో రావాలి.
సంబద్ధత
పరమాణువులలో ఉత్తేజ స్థాయి నుండి భూస్థాయికి సంక్రమణ చెందే క్రమంలో ఎలక్ట్రాన్లు దృగ్గోచర కాంతిని ఉద్గారిస్తాయని మనకు తెలుసు. సాధారణ కాంతి జనకంలో క్రమరహితంగాను ఉంటాయి. ఏదైనా తెరపై ఒక బిందువును చేరేన్ కాంతి కచ్చితమైన ప్రావస్థ సంబంధం లేకుండా ఉంటాయి. కాని లేసర్ జనకంలో, ఈ దృగ్విషయం అత్యంత క్రమబద్ధంగా నిర్దిష్ట ప్రావస్థతో కాల గమనంతో పాటు మారకుండా, కాంతి ఉద్గారమవుతుంది. దీనినే "కాల సంబద్ధత" అంటారు.సాధారణ కాంతిలో అసంబంద్ధత వలన"దృక్ రొద" యేర్పడుతుంది. లేసర్ "దృక్ సంగీతం" అవుతుంది. సంబద్దత అనునది లేసర్ లక్షణాలలో ముఖ్యమైనది.
లేసర్ (LASER) అనునది ఒక సంక్షిప్తపదం. ("Light Amplification by Stimulated Emission of Radiation") అనగా "ఉత్తేజిత కాంతి ఉద్గారం వలన కాంతి వర్థకము" చెందే ప్రక్రియను సూచిస్తుంది. లేసర్ ప్రత్యేక లక్షణాలున్న ఒక కాంతి జనకం. ఈ ప్రత్యేక లక్షణాలు సాధారణంగా మనం చూసే సూర్యుడు, ఉష్ణోద్గార దీపం, ఏకవర్ణ కాంతి జనకం, సోడియం దీపం వంటి కాంతి జనకలలో ఉండవు.
సాధారణ కాంతి జనకానికి, లేసర్ కు మధ్య నాలుగు ప్రధాన తేడాలున్నాయి. 1.సంబద్ధత 2.దిశనీయత 3. ఏకవర్ణీయత 4. తీవ్రత.
దిశనీయత
సాంప్రదాయ కాంతి జనకాలైన సాధారణ దీపాలు, టార్చ్ లైట్లు, నుండి వెలువడే కాంతి అన్ని పైపులా వ్యాపిస్తాయి. దీనిని అపసరణం అంటారు. కానీ లేసర్ నుండి కాంతి కిరణాలు ఒకే దిశలో మాత్రమే ప్రయాణిస్తాయి. దీనినే లేసర్ కిరణాల దిశనీయత అంటారు. ఉదాహరణకు సెర్చ్ లైట్ నుండి ఉద్గారమైన కాంతి 1 కీ.మీ దూరం ప్రయాణించి 1 కి.మీ వ్యాసమున్న కిరణంగా విస్తరిస్తుంది. లేసర్ 1 కి.మీ దూరం ప్రయాణించి 1 సెం.మీ వ్యాసమున్న కిరణంగా మాత్రమే విస్తరిస్తుంది. ఇది లేసర్ యొక్క ప్రత్యేక లక్షణం.
లేసర్ (LASER) అనునది ఒక సంక్షిప్తపదం. ("Light Amplification by Stimulated Emission of Radiation") అనగా "ఉత్తేజిత కాంతి ఉద్గారం వలన కాంతి వర్థకము" చెందే ప్రక్రియను సూచిస్తుంది. లేసర్ ప్రత్యేక లక్షణాలున్న ఒక కాంతి జనకం. ఈ ప్రత్యేక లక్షణాలు సాధారణంగా మనం చూసే సూర్యుడు, ఉష్ణోద్గార దీపం, ఏకవర్ణ కాంతి జనకం, సోడియం దీపం వంటి కాంతి జనకలలో ఉండవు.
సాధారణ కాంతి జనకానికి, లేసర్ కు మధ్య నాలుగు ప్రధాన తేడాలున్నాయి. 1.సంబద్ధత 2.దిశనీయత 3. ఏకవర్ణీయత 4. తీవ్రత.
పట్టిక వెడల్పు
సోడియం దీపం ఏకవర్ణ కాంతిని (λ=5893A) ఉద్గారిస్తుంది. అంటే సోడియం దీపపు గరిష్ఠ కాంతి తీవ్రత λ=5893A వద్ద ఉంటుందని ఆర్థం. గరిష్ఠ కాంతి తీవ్రత λ=5893A కు రెండు వైపులా, 500A వరకు కూదా, శూన్యంకాదు. ఈ విధంగా గరిష్ఠ కాంతి తీవ్రతకి రెండు వైపులా విస్తరించియున్న తరంగ దైర్ఘ్యాల గరిష్ఠ తీవ్రని "పట్టిక వెడల్పు" లేదా అవధి అంటారు.
ఏకవర్ణీయత
సోడియం దీపం ఏకవర్ణ కాంతిని (λ=5893A) ఉద్గారిస్తుంది. అంటే సోడియం దీపపు గరిష్ఠ కాంతి తీవ్రత λ=5893A వద్ద ఉంటుందని ఆర్థం. గరిష్ఠ కాంతి తీవ్రత λ=5893A కు రెండు వైపులా, 500A వరకు కూదా, శూన్యంకాదు. ఈ విధంగా గరిష్ఠ కాంతి తీవ్రతకి రెండు వైపులా విస్తరించియున్న తరంగ దైర్ఘ్యాల గరిష్ఠ తీవ్రని "పట్టిక వెడల్పు" లేదా అవధి అంటారు.
లేసర్ (LASER) అనునది ఒక సంక్షిప్తపదం. ("Light Amplification by Stimulated Emission of Radiation") అనగా "ఉత్తేజిత కాంతి ఉద్గారం వలన కాంతి వర్థకము" చెందే ప్రక్రియను సూచిస్తుంది. లేసర్ ప్రత్యేక లక్షణాలున్న ఒక కాంతి జనకం. ఈ ప్రత్యేక లక్షణాలు సాధారణంగా మనం చూసే సూర్యుడు, ఉష్ణోద్గార దీపం, ఏకవర్ణ కాంతి జనకం, సోడియం దీపం వంటి కాంతి జనకలలో ఉండవు.
సాధారణ కాంతి జనకానికి, లేసర్ కు మధ్య నాలుగు ప్రధాన తేడాలున్నాయి. 1.సంబద్ధత 2.దిశనీయత 3. ఏకవర్ణీయత 4. తీవ్రత.
తీవ్రత(లేసర్)
ప్రమాణ కాలంలో వైశాల్యానికి అభిలంబంగా ప్రవహించే తరంగ శక్తిని, తీవ్రత అంటారు. సాధారణ కాంతి జనకాల నుండి కాంతి గోళీయ తరంగాగ్రముల రూపంలో అన్ని దిశలకు వ్యాపిస్తుంది.
మీరు 100 వాట్ల విద్యుద్దీపం ఫిలమెంటుని 30 సెం.మీ దూరం నుండి చూస్తున్నపుడు మీ కంటిలోకి formula_1 వాట్ల కన్నా తక్కువ కాంతి సామర్థము ప్రవేశిస్తుంది.
లేసరు కాంతి చాలా చిన్న ప్రాంతంలోనూ, తక్కువ తరంగ దైర్ఘ్యం తోనూ శక్తిని ఉద్గారిస్తాయి. అందుకే అవి శక్తి వంతమయినవి లేదా అధిక తీవ్రత కలవి.
లేసరును కంటితో చూడడం ప్రమాదకరం. ఒక వాట్ లేసర్ 100 వాట్ల సాధారణ దీపం కన్నా తీవ్రమైనది.
తీవ్రత అనునది లేసర్ యొక్క ప్రత్యేక లక్షణం
లేసర్(LASER) అనునది ఒక సంక్షిప్తపదం.("Light Amplification by Stimulated Emission of Radiation") అనగా "ఉత్తేజిత కాంతి ఉద్గారం వలన కాంతి వర్థకము" చెందే ప్రక్రియను సూచిస్తుంది. లేసర్ ప్రత్యేక లక్షణాలున్న ఒక కాంతి జనకం. ఈ ప్రత్యేక లక్షణాలు సాధారణంగా మనం చూసే సూర్యుడు, ఉష్ణోద్గార దీపం, ఏకవర్ణ కాంతి జనకం, సోడియం దీపం వంటి కాంతి జనకలలో ఉండవు.
సాధారణ కాంతి జనకానికి, లేసర్ కు మధ్య నాలుగు ప్రధాన తేడాలున్నాయి. 1.సంబద్ధత 2.దిశనీయత 3. ఏకవర్ణీయత 4. తీవ్రత.
సరి సంఖ్యలు
2 చే పరిపూర్ణంగా భాగింపబడే సంఖ్యలను సరిసంఖ్యలందురు.
బేసి సంఖ్యలు
2 చే భాగించినపుడు శేషం ఒకటి వచ్చే సంఖ్యలను బేసి సంఖ్యలు అంటారు. ఈ సంఖ్యలను 'O' తో సూచిస్తారు.
వర్గ సంఖ్యలు
బీజ గణితములో ఒక సంఖ్యను అదే సంఖ్యతో గుణించగా వచ్చే లబ్ధాన్ని ఆసంఖ్య యొక్క వర్గము అంటారు. అంటే ఒక సంఖ్య యొక్క వర్గాన్ని కనుగొనాలంటే ఆ సంఖ్యను దాని తోనే గుణించాలి. x అనే సంఖ్య యొక్క వర్గాన్ని గణిత పరంగా "x" అని రాస్తారు.
x అనేది ఒక ధనాత్మక సంఖ్య అయితే "x" x యూనిట్లు పొడవైన భుజం గల చతురస్రము యొక్క వైశాల్యానికి సమానం. ఏదైనా ఒక ధనాత్మక పూర్ణ సంఖ్య మరొక పూర్ణ సంఖ్య యొక్క వర్గానికి సమానమైతే దానిని వర్గ సంఖ్య లేక వర్గం అంటారు.
కారణాంకము
formula_1 అనే సంఖ్య formula_2 అనె సంఖ్యను నిశ్శేషంగా భాగించిన యెడల formula_1ను formula_2 యొక్క కారణాంకము లేదా భాజకము అంటారు. ఉదాహరణకు, 18 అనే సంఖ్య 1,2,3,6,9,18 అనే సంఖ్యలచే నిశ్శేషంగా భాగించబడుతుంది. కావున 1,2,3,6,9,18 లు 18 కి కారణాంకాలవుతాయి.
కనిష్ఠ సామాన్య గుణిజం
గరిష్ఠ సామాన్య భాజకం
పరిపూర్ణసంఖ్య
ఒక సంఖ్య (ధన పూర్ణాంకము) యొక్క (ధన) కారణాంకముల మొత్తము ఆ సంఖ్య కన్నా రెట్టింపు అయితే, ఆ సంఖ్యను పరిపూర్ణ సంఖ్య అంటారు. అంటే, ఒక సంఖ్య యొక్క కారణాంకముల మొత్తం (ఆ సంఖ్యకన్న తక్కువైనవి) ఆ సంఖ్యతో సమానమైతే, ఆ సంఖ్యను పరిపూర్ణ సంఖ్య అంటారు.
పై నాలుగు పరిపూర్ణ సంఖ్యలు మొట్టమొదట గ్రీకు గణిత శాస్త్రములో వాడబడినవి. గ్రీకు గణిత శాస్త్రవేత్త అయిన నికోమకస్ 8128 అనే సంఖ్యను క్రీ.పూ 100 లో పరిపూర్ణ సంఖ్యగా గుర్తించాడు.1456 - 1461 ల మధ్య ఒక అజ్ఞాత గణిత శాస్త్రవేత్త యొక్క రచనలను బట్టి ఐదవ పరిపూర్ణ సంఖ్యగా 33,550,336 ను గుర్తించారు. 1588 లో ఇటలీ గణిత శాస్త్రవేత్త అయిన పీట్రో కటాల్డి ఆరవ పరిపూర్ణ సంఖ్య (8,589,869,056) ను గుర్తించాడు.ఏడవ పరిపూర్ణ సంఖ్య (137,438,691,328) .
యూక్లిడ్ అనే గణిత శాస్త్రవేత్త, p ప్రధాన సంఖ్య, 2-1 కూడా ఒక ప్రధాన సంఖ్య అయినపుడు 2 (2-1) అనునది ఒక సరి పరిపూర్ణ సంఖ్య అవుతుందని నిరూపించాడు (యూక్లిడ్, Prop. IX.36). ఉదాహరణకు మొదటి సరి పరిపూర్ణ సంఖ్యలను యూక్లిడ్ సూత్రం ప్రకారం చూడవచ్చు
n ధన పూర్ణాంకమైతే 2-1 ను మెర్సెన్నె సంఖ్య అంటారు; దీనిని Mతో సూచిస్తారు. n సంయుక్త సంఖ్య అయితే M సంయుక్త సంఖ్య. M ప్రధానాంకము అయితే, దానిని మెర్సెన్నె ప్రధానాంకము అంటారు. M, M, M, Mలు మెర్సెన్నె ప్రధానాంకాలు, అవి వరుసగా, 3, 7, 31, 127 కనుక. M ప్రధానాంకము కాదని గమనించాము. కనుక, p ప్రధానాంకము అయినంతమాత్రాన, M మెర్సెన్నె ప్రధానాంకము కానక్కరలేదు. M ప్రధానాంకమైతే, M 2 = M ( (M + 1) /2 ) సరి పరిపూర్ణ సంఖ్య. అందువలన, సరి పరిపూర్ణ సంఖ్యలకు, మెర్సెన్నె ప్రధానాంకాలకు అవినాభావ సంబంధము ఉంది.
ఇప్పటి వరకు ( 2013 మే 1 నాటికి) తెలిసిన మెర్సెన్నె ప్రధానాంకములు 48 మాత్రమే. అందులో అతి పెద్దది, p = 57885161 అయినప్పుడు వచ్చే M, అంటే M. ఇప్పటివరకు ( 2013 మే 1 వరకు) తెలిసిన ప్రధానాంకాలలో కూడా ఇదే పెద్దది.
మెర్సెన్నె ప్రధానాంకాల సంఖ్య పరిమితమా? అపరిమితమా? అనేది సమాధానం తెలియని శేష ప్రశ్న. కాని, ప్రధానాంకాల సంఖ్య సంఖ్య మాత్రం అపరిమితము అని తెలుసు.
పైన చెప్పిన ఉదాహరణలన్నీ సరి పరిపూర్ణ సంఖ్యలే. కనుక బేసి పరిపూర్ణ సంఖ్యలకు ఉదాహరణల కోసం చూడటం సహజమే. కాని, దురదృష్టవశాత్తు, బేసి పరిపూర్ణ సంఖ్య ఒక్కటి కూడా ఇప్పటి వరకు దొరకలేదు. "బేసి పరిపూర్ణ సంఖ్యలు ఉంటాయా?" అనేది, సంఖ్యా వాదములో ఇప్పటి వరకు, సమాధానము తెలియని ప్రశ్న.
సంయుక్త సంఖ్య
సంయుక్త సంఖ్య ఒక ధన పూర్ణాంకం. దీనిని రెండు చిన్న ధన పూర్ణాంకాల లబ్దంగా రాయవచ్చును. ఆ సంఖ్యను లబ్దంగా రాసేటప్పుడు గుణకం, గుణ్యాలలో 1 లేదా అదే సంఖ్య ఉండకుండా, వేరొక ధనపూర్ణాంకాల లబ్దంగా రాసే విధంగా ఉండాలి. ఉదాహరణకు 10 సంయుక్త సంఖ్య అవుతుంది. దీనిని 2,5 ల లబ్దంగా రాయవచ్చు. ప్రతీ ధన పూర్ణాంకం ప్రధాన సంఖ్య, సంయుక్త సంఖ్య లేదా 1 అయి ఉంటుంది. కనుక 1, ప్రధాన సంఖ్యలు కాని సంఖ్యలన్నింటినీ సంయుక్త సంఖ్యలుగా చెప్పుకోవచ్చు.
ఉదాహరణకు, 14 సంయుక్త సంఖ్య అవుతుంది. దీనిని 2,7 ల లబ్దంగా రాయవచ్చు. అదే విధంగా 2, 3 లు సంయుక్త సంఖ్యలు కావు. ఎందుకనగా ఇవి 1 మరియు అదే సంఖ్యలతో మాత్రమే భాగించబడతాయి.
150 వరకు ఉన్న సంయుక్త సంఖ్యలు:
సంయుక్త సంఖ్యను రెండు లేదా అంతకంటే ఎక్కువ ప్రధాన సంఖ్యల లబ్దంగా రాయవచ్చు. ఉదాహరణకు సంయుక్త సంఖ్య 299 ను 13 × 23 గా రాయవచ్చు. సంయుక్త సంఖ్య 360 ను 2 × 3 × 5 గా రాయవచ్చు. ఒక సంఖ్యను కారణాంకాల క్రమం ప్రకారం రాయవచ్చు. ఈ విధానాన్ని అంకగణిత ప్రాథమిక సూత్రం అంటారు.
ఒక సంఖ్యను కారణాంకాలుగా విభజిమకుండా అది ప్రధాన లేదా సంయుక్త సంఖ్యలో తెలుసుకొనే అనేక విధానాలు కూడా ఉన్నాయి.